892 Ўқиш режими + -\n«Ҳасад» сўзи луғатда «арчиш» ва «шилиш» маъноларини билдиради. Чунки ҳасад қалбни арчади ва шилади.\nУламолар, ҳасад бировга етган неъматга рашк билан қараш ва ўша неъматнинг ўз соҳибидан кетиб, ҳасадчига етиб келишини қаттиқ хоҳлашдир, дейдилар.\nҲаётнинг энг майда икир-чикирларидан тортиб энг баланд чўққиларигача ҳар нарсада ҳасад бордир.\nАгар инсон бошқа бир кишига етган неъматдан севиниб, ўша неъматнинг ўз эгасида барқарор бўлишини хоҳлагани ҳолда, ўзига ҳам шундай неъмат берилишини тиласа, ҳавас қилган бўлади.\nҲасад катта гуноҳдир. Ҳавас эса гуноҳ саналмайди. Чунки ҳасадчи бировга ёмонликни раво кўради, ҳавасчи эса бировга етган яхшиликдан хурсанд бўлади ва ўзига шу каби неъматнинг берилишини орзу қилади.\nАллоҳ таоло бир қанча оятларда ҳасадни қоралаган ва ҳасадчининг ҳасадидан паноҳ сўрашга чақирган.\n«Ёки Аллоҳ одамларга Ўз фазлидан берган нарсаларга ҳасад қилмоқдаларми?» деган (54-оят).\nАллоҳ таоло «Фалақ» сурасида:\n«Тонг Роббисидан паноҳ сўрайман. У яратган нарсалар ёмонлигидан. Ва кириб келган қоронғу кечанинг ёмонлигидан. Ва тугунларга дам солувчилар ёмонлигидан. Ва ҳасад қилган ҳасадчининг ёмонлигидан», деб айт», деган (1 – 5-оятлар).\nИсломда бошқа маънавий жиноятлар қатори ҳасад ҳам қаттиқ қораланади ва катта гуноҳ ҳисобланади.\n«Мўмин банданинг ичида Аллоҳнинг йўлидаги (амалда ютилган) чанг ва жаҳаннамнинг олови жам бўлмайди. Бир банданинг ичида иймон билан ҳасад жам бўлмайди», – дедилар».\nБиринчиси – Аллоҳнинг йўлида иш қилиб, шу аснода чанг ютган одамнинг ичига жаҳаннамнинг олови кирмаслиги, яъни ўша одам жаҳаннамдан озод бўлиб жаннат аҳлидан бўлишлигидир.\nИккинчиси эса бир банданинг ичида иймон билан ҳасаднинг жам бўлмаслиги.\nДемак, иймон билан ҳасад худди олов билан сувдек бир-бирига тамоман зид нарсалар экан. Бири бор жойда иккинчиси бўлмас экан. Бошимизга етган ва етаётган бало-офатлар бекорга эмаслигини шундан тушуниб олсак ҳам бўлади.\n«Ҳасаддан сақланинг! Чунки ҳасад яхшиликларни худди олов ўтинни егандек, еб юборади», – дедилар».\nҲасадчи инсоннинг қилган савоб ишлари бўлса, бекорга чиқишини, умуман, ҳасад бор жойда яхшилик қолмаслигини ушбу ҳадисдан тушуниб оламиз.\nПайғамбаримиз соллаллоҳу алайҳи васаллам ҳасадни зарарли оловга ўхшатмоқдалар. Ёнғин чиққан ерда олов ҳамма нарсани еб битирганидек, ҳасад ҳам, аввало, ҳасадчининг ичини куйдиради. Кейин аста аланга олиб, йўлида нима яхшилик бўлса, ҳаммасини куйдириб битиради.\nШунинг учун ҳам ҳасадчи шахсга эътибор билан назар солсангиз, унда ҳеч бир яхшилик аломатларини тополмайсиз. Ҳасад тарқалган жамиятда ҳам худди шу манзаранинг ўзини кўрасиз. Ҳасадчилар жамиятида яхшиликдан асар ҳам қолмайди.\nЗомра ибн Саълаба розияллоҳу анҳудан ривоят қилинади:\n«Модомики ҳасад қилишмаса, одамлар яхшиликда бардавом бўладилар», – дедилар».\nДемак, ҳасад қилишса, ораларидан яхшилик кўтарилар экан. Одамлар орасидан яхшилик кўтарилганда жамиятнинг ҳалокатга дучор бўлиши шубҳасиздир.\nҲасаднинг инсонлар ва жамият учун нақадар даҳшатли хатар эканини муҳаддисларимиз ривоят қилган қуйидаги ҳадисдан билиб олишимиз мумкин.\n«Молга ҳирс қўйиш ва мусулмон кишининг динига ҳасад қилиш қўрадаги қўйлар томон қўйиб юборилган икки оч бўридан ҳам ёмонроқдир», – дедилар».\nТермизий ва имом Аҳмад ривоят қилишган.\nУшбу ҳадиси шарифда, молга ҳирс қўйиш ва ҳасаднинг қанчалик хавфли эканини сиз билан бизнинг тасаввуримизга янада яхшироқ сингдириш учун, мазкур ўхшатиш ишлатилмоқда. Бу икки хавфли жиноят қўй қўрасига қўйиб юборилган икки оч бўрига қиёсланмоқда. Одатда, оч бўри қаттиқ қўриқлаб турилган қўйларни ҳам ўлдириб, еб кетади. Аммо икки оч бўрини қўрага қамалган қўйлар ичига қўйиб юборилса-чи? Қўй бечораларнинг ҳоли нима бўлиши аён: оч бўрилар уларнинг ҳаммасини бирма-бир ҳалок қилади. Молга ҳирс қўйиш ва ҳасад ҳам, жамият ичига қўйиб юборилган икки оч бўри каби, жамиятни ҳалокат сари бошлайди.\nМолга ҳирс қўйиш оқибатида одамлар Аллоҳга бандаликдан чиқиб, мол-дунёнинг бандасига айланадилар. Мол-дунё нимани амр қилса, шуни бажарадиган бўлиб қолишади. Мол-дунё эса ўзига ҳирс қўйган одамни ҳеч нарсадан қайтмасликка амр этади. Оқибатда унга банда бўлган шахс барча гуноҳлар ва ёмонликлардан тап тортмайдиган бўлиб қолади.\nМусулмон кишининг динига ҳасад қилиш ҳасаднинг энг ёмон турларидан биридир.\n«Пайғамбар соллаллоҳу алайҳи васаллам: «Ҳасад эгаси мендан эмас», – дедилар».\nЯъни ҳасадчи менинг умматим эмас, деганлар. Ўзини билган одам учун бундай ҳолга тушишдан ҳам ортиқроқ бадбахтлик йўқдир.\n6. Ҳасад катта ёмонликларнинг манбаидир.\n7. Ҳасад жамиятни бузувчи чўқмордир.\n8. Ҳасад ахлоқсизлик аломатидир.\nҲар бир инсон бошқа маънавий жиноятлардан қутула бориш баробарида, ҳасад каби катта маънавий жиноятдан ҳам қутулиши шарт. Ўшандагина элу юртимизда бирор яхшиликдан умид қилсак бўлади. Ҳар биримиз ҳасаддан фориғ бўлиб, қалбимиз тоза ҳолга келиб, қуйидаги ҳадисда зикр қилинган саодатманд саҳобий даражасига етишишга ҳаракат қилишимиз лозим.\n«Расулуллоҳ соллаллоҳу алайҳи васаллам билан бирга ўтирган эдик. Ул Зот: «Ҳозир ҳузурингизга аҳли жаннатдан бир одам чиқади», – дедилар. Ансорийлардан, соқолидан таҳорат суви оқиб турган, чап қўлида ковуш тутган киши чиқиб келди.\nЭртасига Пайғамбар соллаллоҳу алайҳи васаллам айни гапни айтган вақтларида, яна ўша одам кечаги ҳолида чиқиб келди.\nУчинчи куни ҳам худди шу ҳолат такрорлангач, Расулуллоҳ соллаллоҳу алайҳи васаллам ўринларидан туриб, мажлисдагилар тарқалганида Абдуллоҳ ибн Амр ҳалиги одамга эргашиб борди-да: «Отам билан орамиздан гап ўтиб қолиб, уч кунгача унинг олдига кирмасликка қасам ичган эдим. Агар маъқул топсангиз, менга шу муддат ўтгунча уйингиздан жой бериб туринг», – деди. У одам «Хўп» деб жавоб берди.\nҲазрати Анас ривоят давомида шундай дейди: «Абдуллоҳ ўша уч кеча у билан бирга тунаганини, у одамнинг кечалари ҳеч бедор бўлмаганини гапириб юрар эди. Агар у одам безовта бўлса, ўрнида ағдарилиб ётар ва бомдодгача Аллоҳни зикр қилиб, такбир айтиб чиқар экан».\nАбдуллоҳ яна шуларни айтган экан: «Аммо ундан фақат яхши гапларни эшитдим. Уч кеча ўтгандан сўнг унинг амали ҳеч нарса эмас экан, деган фикрга келай дедим. Унга: «Эй Аллоҳнинг бандаси! Отам билан орамизда ҳеч гап ўтгани йўқ. Мен Расулуллоҳ соллаллоҳу алайҳи васалламдан уч марта: «Ҳозир ҳузурингизга аҳли жаннатлардан бир киши келади», деган гапни эшитдим. Уч марта ҳам сен чиқиб келдинг. Сенинг ҳузурингдан жой олиб, қиладиган амалларингга назар солиб, сенга иқтидо қилиш орзусида эдим. Аммо каттароқ бир иш қилганингни кўрмадим. Расулуллоҳ соллаллоҳу алайҳи васаллам айтган гапларга сени нима эриштирган?» – деб сўрадим.\nУ эса: «Ўзинг кўрган нарсадан бошқа ҳеч нарса йўқ», – деди.\nҚайтиб кетаётганимда у мени ёнига чақириб: «Ўзинг кўрган нарсалардан бошқа ҳеч нарса йўқ. Фақат мен қалбимда мусулмонлардан бирор кимсага гина-кудурат сақламайман. Ҳеч кимга нисбатан унга Аллоҳдан етган яхшиликка ҳасад қилмайман», – деди».\n«Сени ўша мақомга етиштирган шу хислатинг экан. Ана шунга биз тоқат қила олмаймиз», – дебди Абдуллоҳ ибн Амр».\nАҳмад ва Насаий ривоят қилишган.\nҲақиқатан ҳам инсонлар қалбида ўзгаларга нисбатан ҳасад бўлмаслиги улуғ фазилатдир. Зеро бундай одамдан ҳеч бир ёмонлик чиқмайди. Аллоҳ таоло барчамизни ҳасадгўйликдан сақласин! Элу юртимизни бу оғир дарддан Ўзи қутқарсин! Омин!\nҲасаднинг бир неча сабаблари бор. Уламоларимиз мазкур сабабларни ўрганиб чиқиб, асосийлари олтита эканини таъкидлаганлар. Уларни қисқача ўрганиб чиқамиз:\n1. Душманлик ва ёмон кўриш. Бу, ҳасаднинг энг кучли сабабларидан биридир. Икки киши бирор сабабга кўра уришиб қолишлари ва ораларида келишмовчилик чиқиб бир-бирини ёқтирмай қолишлари мумкин. Fазаби чиққан одам ўзининг душманига нисбатан қалбида кек сақлаб қолса, у ҳасадга айланади. Душманига ўзи етказа олмаган зарарни замондан кута бошлайди. Агар душманига бирор ёмонлик етса, хурсанд бўлади ва Аллоҳ таолонинг Ўзи менга ёмонлик қилгани учун уни жазолади, дейди.\nМабодо душманига неъмат етса, унинг мақсадига тескари бўлгани учун хафа бўлади. Ҳасади яна ҳам зиёда бўлади. Мазкур неъматнинг ёмон кўрган одамидан кетишини истайди ва шу мақсадда иш ҳам олиб боради.\n2. Кўра олмаслик. Баъзи одамларда бошқанинг ўзидан устун бўлишини кўра олмаслик одати бўлади. Ана шу нарса ҳам ҳасаднинг сабабларидан биридир. Одатда, бировни ўзидан паст санаб, уни одам ўрнида кўрмай, назар-писанд қилмай юрган кимса шундай бўлади. Доимо ўша одам унга қарам бўлишини ва ялиниб туришини истайди. Бирдан, қараса, ҳалиги одамга неъмат етибди. Ҳасадчининг хаёли бошидан учади. Ўзини қўйгани жой топа олмай қолади. Ҳасади ўзини кўрсатади.\n3. Кибр. Мутакаббир одамлар ўзидан паст саналган кишиларни доимо масхара қилиб, ерга уриб, олдиларида мақтаниб, сал нарсага керилиб юрган бўладилар. Шунинг учун улардан паст одамларга неъмат етганига чидай олмай, ҳасад қилишга ўтадилар.\n4. Мақсадига эришолмай қолишдан қўрқиш. Бу ҳолат бир мақсадга эришиш учун ҳаракат қилаётган шахслар орасида бўлади. Улардан бири кўзланган мақсадга эришиш йўлида неъматга сазовор бўлса, бошқаси ҳасад қилади. Қўполроқ мисол келтирадиган бўлсак, худди кундошларга ўхшаган бўлади.\n5. Мансабпарастлик ва шуҳратпарастлик. Бунга маълум бир соҳада тенги йўқ бўлишни орзу қилган шуҳратпараст кимса мисол бўлади. Агар унга дунёнинг нариги бурчида сенга тенг келадиган одам чиқибди, дейилса, ўшанинг йўқ бўлишини орзу қилади.\n6. Одамларга яхшиликни раво кўрмайдиган табиати бузуқ шахс ҳасадчи бўлади. Ўзига ҳеч алоқаси бўлмаса ҳам, бировга неъмат етишини кўролмайди. Ўз-ўзидан ҳасад қилаверади.\nАввало, ҳар бир киши ҳасад ўзининг дину дунёсига зарар эканини яхши англаб етмоғи лозим. Шу билан бирга, у ҳасад қилинган одамнинг на динига ва на дунёсига зарар етказа олмаслигини ҳам тушуниши керак. Балки унинг ҳасадидан душмани фойда олади.\nНеъмат ҳасад қилинган одамдан сизнинг ҳасадингиз туфайли заволга учрамайди. Қандай қилиб дейсизми?\nУнга неъматни Аллоҳ таоло берган ва Аллоҳнинг Ўзи белгилаган муддатгача давом этади. Бировнинг ҳасади туфайли неъмат тугаб қолмайди. Охиратда унга зарар етмаслиги аниқ. Чунки неъмат етгани ёки сизнинг ҳасадингиз унга гуноҳ бўлиб ёзилмайди. Балки ҳасадингиз сабабли мазлум бўлгани учун фойда олиши ҳам турган гап. Бу дунёда унинг фойда олиши сизнинг жизғанак бўлишингиздандир. Чунки одамларнинг хурсандчилигининг сабабларидан бири душманининг азобланишидир.\nЮқорида зикр қилинган нарсаларнинг барчаси ҳасадчи ўзига ўзи душман ва душманига дўст эканини кўрсатади. Бу худди душманини қатл қилиш учун тош отаётган одамга ўхшайди. Биринчи тошни отганда душманига тегмай ўзига қайтади ва ўнг кўзини кўр қилади. Унинг аччиғи яна ҳам аланга олиб, иккинчи тошни отади. Иккинчи тоши ҳам мўлжалга тегмай ўзига қайтади ва чап кўзини ҳам кўр қилади. У ғазаб отига миниб учинчи тошни отади. Тош қайтиб келиб, ўзининг бошини ёради. Душмани эса соппа-соғ, кулиб, уни томоша қилиб туради.\nУшбуларни тафаккур қилган одамнинг қалбида ҳасад олови сўниши турган гап.\nБунда ҳасад дардига мубтало бўлган шахс ҳасади унга қайси амални буюрадиган бўлса, ўшанинг аксини қилиши лозим бўлади. Мисол учун унга душманини ёмонлашни амр қилмоқда, у уни мақташга ўтсин. Ҳасади унга мутакаббирлик қилишни тавсия қилмоқда, у унга тавозуъ кўрсатсин.\nСалафи солиҳлардан кўплари ўзини ғийбат қилган шахс ҳақида хабар эшитса, унга ҳадялар юборар эдилар.\nТАЪЗИЯ Барчамизни Аллоҳ таоло яратган. Тақдирларимизни иҳота қилувчи ягона Зот ҳам фақатгина Роббимизнинг Ўзидир Бугун islom.uz порталининг давоми...\n03:28 / 08.07.2017 1754\nСАВОЛ Аёллар сочларини ҳар хил соч бўёқларида, масалан «ACMACOLOR» деганида бўясалар бўладими Ғусл, таҳорат қилса, ўтадими ЖАВОБ Бисмиллаҳир роҳманир роҳим. Сочни давоми...\n06:48 / 16.10.2016 2369\n10:58 / 13.12.2016 5252\n11:17 / 14.01.2020 135804


сентябр 06, 2018 15:12 Asia/Tashkent\nСаёҳат қилишни хуш кўрувчи азиз мухлислар, ёдингизда бўлса, олдинги эшиттиришимизда Хузистон вилоятининг муҳим туманларидан бири Дизфул тумани ҳақида маълумот беришни бошлаган эдик.\nДизфул шаҳри Дизфул туманининг марказидир.Бу шаҳар “Ғиштли бинолар музейи” номи билан ҳам машҳурдир. Шаҳар ўртасидан зулол сувга эга гўзал Диз дарёсининг ўтгани шаҳар ҳошияларида яшил боғлар, кўркам полиз майдонлари, баҳор фаслида норанж ва апелсин дарахтлари чечакларидан тарқатувчи хушбўйликни ва бошқа тарваталарни юзага келтирган. Дизфулнинг олдинги номи Антобулус бўлган ва тарих давомида ушбу шаҳар турли бошқа номлар билан ҳам аталган. Дизфул шаҳридаги кўприк милоддан 260 йил олдин Сосонийлар ҳукмронлиги пайтида қурилган бўлиб, ушбу шаҳарнинг минг йиллик тарихга эга эканлигидан далолат беради. Ҳозирги вақтда ушбу кўприк Дизфул ва Андимешк шаҳарларини ўзаро боғлайди.\nДизфул жоме масжиди ва Лаби Хандақ масжиди Исломнинг биринчи асрида гўзал исломий меъморчилик санъати услубида қурилган. Мазкур шаҳарда Чуғобанут тепаси, Яъқуб Лайс мақбараси, Сабзқабо номли табаррук макон қолдиқлари, Муҳаммад бин Жаъфар, Шоҳ Абулқосим, Шоҳ Рукниддин каби тарихий жойлар мавжуд. Ҳар йили кўплаб сайёҳлар ушбу тарихий жойларни кўриш учун Дизфул минтақасига ташриф буюришади.Археологик изланишлар натижасида маълум бўлишича, Дизфул шарқидан 30 километрлик масофада жойлашган Чуғобанут тепасининг тарихи Сопол даври, яъни ўн минг йил олдинги даврларга бориб тақалади. Тепанинг кашф этилишида палеолит ёхуд тош даврига тегишли бўлган зариф тошларнинг тез бўлган учлари сабаб бўлган.\nАйтиш лозимки, Дизфул шаҳрининг қадимий кўринишга эга бўлган қисмида жойлашган шаҳарнинг қадимий бозори кўришга сазовор бўлган маконлардан ҳисобланади.\nХузистон вилоятининг бошқа муҳим туманларидан бири Ободон минтақасидир. Мазкур минтақа учбурчак орол шаклида бўлиб, қарийб 2800 квадрат километр масоҳатга эга ва Форс кўрфазининг шимоли-ғарбида жойлашган.\nОбодон шаҳри Ободон тумани марказидир ва денгиз сатҳидан 5 метрлик баландликда қарор топган. Ободон шаҳридан Теҳронгача бўлган масофа 1066 километрни ташкил этади. Етук тарихчи ва географлардан бўлган Ёқут Ҳамавий Арвандруд ва Корун ўртасида жойлашган йирик оролни Миёнруд дея атаган. Бир қатор тарихчилар ва географларнинг ёзган китобларига кўра, Ободон минтақаси бир вақтлар кемаларнинг кўп ҳаракатланишлари ва саёҳат маскани бўлгани жиҳатидан катта эътибор ва диққатга сазовор бўлган.\n“Ҳудуд ул-олам” китобида Ободон денгиз қирғоғида жойлашган обод ва кичик шаҳар деб тавсиф берилган.\nУшбу китобда қуйидаги жумлани ўқиш мумкин:” Аббодоний ва сомоний бўрёларнинг барчаси ҳамда Басра ва Восит тузлари ҳам Ободонда тайёрланади.”\nМарокашлик тарихчи ва географ Ибн Батута Ободон минтақасини йирик қишлоқ дея атаган бўлса, мусулмон бўлган бошқа тарихчилардан бири Ибн Ҳавқал мазкур минтақани “ денгиз соҳилида жойлашган қишлоқнинг кичик қалъаси”, деб атаган.\nОбодон минтақаси ўтмишда Аббодон дея аталган ва ўтган асрлар давомида Хизр ороли номига эга бўлган. Ҳижрий-шамсий 14 асрнинг аввалида муҳим бўлган ушбу бандаргоҳ Ободон номини олган.\nОбодон шаҳри Хузистон вилоятининг энг жанубий бўлган шаҳарлардан бири ва Эроннинг иссиқ иқлимга бўлган минтақаси ҳисобланади. Мазкур шаҳар Арванд ва Корун дарёлари ҳамда Форс кўрфазига яқин жойлашгани боис иссиқ ва рутубатли ёз фасли ва об-ҳавоси мўътадил бўлган қиш фаслига эгадир.\nМазкур минтақада фасллар ўзгариши билан турли шамоллар ҳам эсиб туради. Охирги йилларда қумли шамолларнинг эсиши минтақа аҳолиси учун бир қатор ноқулайликлар яратган.\nОбодон минтақасининг ерлари қишлоқ хўжалик соҳаси учун муносиб ва унумли ҳисобланади. Бу ерда хурмо меваси кўп миқдорда етиштирилади. Картошка, қовоқ, пиёз, киви, олма, анор, тарвуз, қовун, найшакар каби маҳсулотлар ҳам минтақа иқтисодиётида муҳим ўрин тутади. Ободонда етиштириладиган сифатли қишлоқ хўжалик маҳсулотлари Қатар, Қувейт, БАА, Австлария, Канада, Англия, Янги Зеландия, Жанубий Африка ва бошқа хорижий мамлакатларга Ободон порти орқали экспорт қилинади.\nАвстралия давлати АҚШнинг Эронга қарши ҳаракатларига қўшилмайди\nЭртага- душанба куни Эрон президенти Нью-йоркка боради\nФранциядаги эътирозларнинг 45 чи шанба кунида ўнлаб эътирозчилар қўлга олинди\nПутинни Кремлдан қувмоқчи бўлган шомон руҳий шифохонага юборилди\nИроқнинг Ал-Анбор вилоятидаги Ҳашд-уш-Шаъбий базасига авиазарбалар берилди\nАмерика вакиллар палатаси раиси Трампнинг Саудия жиноятларига нисбатан эътиборсизлигини танқид қилди\nЭрон волейбол бўйича Осиё чемпиони бўлди (видео)\nЎзбекистон бокс жамоаси яна дунёда биринчи


ТОШКЕНТ – “Ҳоким ҳашарчиларни калиш билан алдади”\n26 апрел 2019, Тошкент вақти: 20:38\nПСКЕНТ. “Тошкент вилояти Пскент туманидан мактуб йўлламоқдамиз. Айни дамда АГМК ходимлари Пскент туманида жавлон уриб пахта термоқда. Ҳоким эса ҳашарчиларга калиш улашмоқда. Шу билан одамларни алдаш мумкин деб ўйласа керак-да. Далада пахта йўқ, аммо шунга қарамай совуқда қийналиб юрибмиз. Ҳоким калиш тарқатгунча мажбурий меҳнатга барҳам бериш ҳақида ўйласа бўларди!”\n(Озодлик мухбири бу иддаоларни ўрганиш давомида хабар муаллифи билан боғланди. Муштарий ўз гапларини асослаш учун видео, фото ё ҳужжат илова қилмаган. Аммо у ўзи Олмалиқ шаҳрида яшаши ва АГМКда ишлайдиган 150та маҳалладошининг автобусларда пахтага олиб кетилганини айтмоқда. Озодлик бу хабарни ўрганишда давом этади. "Olmaliq hayoti" телеграм каналидан олинган бу суратда айнан Пскент туман ҳокими эканига Озодликда аниқ маълумот йўқ.)


Владимир Путин Шавкат Мирзиёевни сайловлардаги ғалабаси билан табриклади - Anhor\nAnhor Все посты Владимир Путин Шавкат Мирзиёевни сайловлардаги ғалабаси билан табриклади\nРоссия президенти Владимир Путин телефон суҳбати давомида “Ўзбекистон Республикаси Президенти Шавкат Мирзиёевни давлат раҳбари сайловларида ишончли ғалабаси билан самимий табриклади”. Бу ҳақда Россия президентининг сайтидаги хабарда сўз боради.\n«Ўзбекистон стратегик шериклик ва иттифоқчилик муносабатларининг барча соҳаларини ҳар томонлама ривожлантиришда қатъий эканини тасдиқлади».\nШунингдек Россия президенти Шавкат Мирзиёевга табрик телеграммасини ҳам юборди.\n«Овоз бериш якунлари Сизнинг олий сиёсий нуфузингизни ҳамда Ўзбекистонни ижтимоий-иқтисодий ривожлантиришга ва халқаро майдонда унинг манфаатларини ҳимоя қилишга қаратилган йўналишингизни тўлиқ тасдиқлади», – дейилади телеграммада.\nРоссия президенти Шавкат Мирзиёевга “давлат фаолиятида муваффақиятлар ҳамда мустаҳкам соғлиқ ва фаровонлик” тилади.\n«Сиз давлатларимиз орасидаги стратегик ҳамкорлик муносабатларини мустаҳкамлашда шахсан катта ҳисса қўшмоқдасиз. Биз бундан буён ҳам биргаликда давлатларимиз орасида турли соҳаларда амалий ҳамкорликни, долзарб масалаларни ҳал қилишдаги конструктив мулоқотни биргаликда давом эттиришимизга ишончим комил. Бу, сўзсиз, Россия ва Ўзбекистоннинг ҳамдўст халқлари манфаатларига жавоб беради, Марказий Осиёда тинчлик, барқарорлик ва хавфсизликни таъминлаш учун хизмат қилади».\nМСК расмий сайлов якунларини тахминан 16:00 да эълон қилади.


Ўзбекистон боксчилари Токиода ҳам биринчи бўлишга тайёр - 22.07.2021, Sputnik Ўзбекистон\nБокс баҳсларига қуръа ташлаш маросими 22 июль куни бўлиб ўтади ва Ўзбекистон боксчиларининг рақиблари номи маълум бўлади. 22.07.2021, Sputnik Ўзбекистон\nТОШКЕНТ, 22 июл - Sputnik. Ўзбекистон боксчилари Риодаги етакчиликни ҳимоя қилишга шай, деб хабар қилмоқда Миллий Олимпия қўмитаси. Бокс бўйича Ўзбекистон терма жамоаси Токиода сўнгги ўқув-машғулот йиғинини якунлаб Олимпия шаҳарчасига келиб жойлашишди. Эртага (22 июль) бокс баҳсларига қуръа ташлаш маросими бўлиб ўтади ва Ўзбекистон боксчиларининг рақиблари номи маълум бўлади.Эслатиб ўтамиз, Токио-2020 Олимпиадасида иштирок этиш учун Ўзбекистон бокс бўйича жами 11та йўлланма - 8 та эркак ва 3 та аёллар вазнида қўлга киритган. Дунё бўйича фақат 3 жамоада 11 нафардан боксчилар билан иштирок этмоқда.\nтокио олимпиадаси-2020, бокс, ўзбекистон\n10:43 22.07.2021 (янгиланди: 15:21 22.07.2021)\n© МОКБокс бўйича Ўзбекистон Олимпия терма жамоаси\nБокс баҳсларига қуръа ташлаш маросими 22 июль куни бўлиб ўтади ва Ўзбекистон боксчиларининг рақиблари номи маълум бўлади.\nТОШКЕНТ, 22 июл - Sputnik. Ўзбекистон боксчилари Риодаги етакчиликни ҳимоя қилишга шай, деб хабар қилмоқда Миллий Олимпия қўмитаси.\n"Токиода ҳам барча “Ўзбек йўлбарслари”дан камида Рио-2016 Олимпия ўйинларида қайд этилган натижаларнинг такрорланишини кутишмоқда. Марат Қурбонов бошчилигидаги жамоамиз Янги Ўзбекистон учун янги ғалабаларни тақдим этишга шай турибди", - дейилган хабарда.\nБокс бўйича Ўзбекистон терма жамоаси Токиода сўнгги ўқув-машғулот йиғинини якунлаб Олимпия шаҳарчасига келиб жойлашишди. Эртага (22 июль) бокс баҳсларига қуръа ташлаш маросими бўлиб ўтади ва Ўзбекистон боксчиларининг рақиблари номи маълум бўлади.\nЭслатиб ўтамиз, Токио-2020 Олимпиадасида иштирок этиш учун Ўзбекистон бокс бўйича жами 11та йўлланма - 8 та эркак ва 3 та аёллар вазнида қўлга киритган. Дунё бўйича фақат 3 жамоада 11 нафардан боксчилар билан иштирок этмоқда.\nСборная Узбекистана по боксу разместилась в Олимпийской деревне


Ижтимоий тармоқ фойдаланувчисининг эътиборини тортган йўлдаги “кўпик”лар нима эди?\n“Фейсбук” ижтимоий тармоғидаги “Водители Ташкента” гуруҳи аъзоларидан бири Тошкент шаҳридаги Нукус ва Ойбек кўчалари чорраҳасининг юқоридан олинган, ёмғир ёғаётган вақтдаги суратларини эълон қилди. Суратларда йўлдаги асфальтга оқ нарса оқиб чиққанининг гувоҳи бўлиш мумкин.\nБаъзи фойдаланувчилар бу ҳолатга “янги йўл чизиқлари, чизилганидан ҳеч қанча ўтмай, ўчиб кетишни бошлади”, сингари изоҳ қолдиришган.\nБошқа фойдаланувчилар эса, бу ифлослик ва чанг аралашмасидан иборат кўпик эканини қайд этишган. Қолдирилган фикрлар ичида автомобилларнинг ғилдираги ифлослиги сабаб шундай кўпиклар пайдо бўлгани, йўлнинг чанг экани сабаблиги қабилидаги изоҳларга гувоҳ бўлиш мумкин.


Трамп Яманга қарши санкцияларни бир йилга узайтирди\n07:58 / 09.05.2017\nАҚШ президенти Дональд Трамп 8 май куни Яман ҳукуматининг бир қатор вакилларига нисбатан санкцияларни бир йилга узайтирди. Бу ҳақда Оқ уй хабар бермоқда.\n"2012 йил 16 май куни АҚШ президенти 13611-сонли фармон билан Яман ҳукуматининг бир қатор аъзолари ва бошқа шасхлар ҳаракатлари туфайли АҚШнинг миллий хавфсизлиги ва ташқи сиёсатига ноодатий ва экстраординар хавф солиниши сабабли фавқулодда вазият тартибини киритганди", деб айтилди Трампнинг АҚШ конгресси раҳбарларига йўллаган мактубида.\nМактубда "бу ҳаракатлар Яман тинчлиги ва хавфсизлигига, жумладан мамлакатда сиёсий жараён ҳамда ҳукумат ва мухолифат ўртасидаги 2011 йил 23 ноябрдаги келишувларнинг амалга оширилишига хавф солиши" кўрсатилган.\nТрампнинг таъкидлашича, "бу ҳаракатлар ҳали ҳам АҚШ миллий хавфсизлиги ва ташқи сиёсатига хавф солади". "Шу сабабли мен фавқулодда вазият тартибини бир йилга узайтираман", деб айтган Трамп.\nДональд Трамп Яман санкциялар


Бугун Фарғона давлат университети қошидаги Бағрикенглик марказида талабалар “Эркинлик ёзувчилари” (Freedom Writers) фильмини томоша қилди. Фильм қийин вазиятдаги ўсмирлар қалбини забт этишга уринадиган ўқитувчининг мураккаб ҳаёти ҳақида ҳикоя қилади. Хилари Суэнк иштирокидаги драма ҳаётий воқеалар, яъни ўқувчиларнинг кундаликлари асосида тасвирга олинган.\nКартина намойишидан сўнг ёшлар Ўзбекистоннинг бошқа ҳудудларидаги тенгдошлари ҳамда Қирғизистон ва Тожикистонда Дўстлик, ҳамжиҳатлик ва бағрикенглик маркази фаоллари ҳамда инсон ҳуқуқлари бўйича юрист Дилфуза Куролова билан онлайн режимда фильмни муҳокама қилди.\nТадбир Европа Иттифоқи томонидан молиялаштирилаётган “Марказий Осиёда бағрикенглик ва тинчлик йўлида трансчегаравий ва соҳалараро мулоқот” лойиҳаси доирасида ташкил этилди. Лойиҳа Конрад Аденауэр номидаги жамғарма бошчилигидаги консорциум билан учта мамлакатдаги ҳамкорлари — “Юксалиш” умуммиллий ҳаракати (Ўзбекистон), “BIOM” экологик ҳаракати (Қирғизистон) ҳамда “Гендер ва тараққиёт” жамоат ташкилоти (Тожикистон) томонидан амалга оширилмоқда.


Лицензиат бешкурашчиларимиз Тошкентда ёшлар учун маҳорат сабоқларини ўтказишди – Ўзбекистон миллий олимпия қўмитаси\nЛицензиат бешкурашчиларимиз Тошкентда ёшлар учун маҳорат сабоқларини ўтказишди\nЗамонавий бешкураш юртимизда оммалашиб бораётган ёш спорт турларидан бири. Айниқса, ушбу спорт тури бўйича терма жамоамиз вакилларининг Токио Олимпиадасига йўлланма олиши ёшларимизнинг бешкураш спортига бўлган қизиқишини янада оширди.\nТерма жамоамиз вакиллари Александр Савкин ҳамда Алисэ Фахрутдинова доим ҳам юртимизда бўлаверишмайди. Зеро, спортчиларимиз Токио Олимпиадасига тайёргарлик доирасида хорижий ўқув-машғулот йиғинларида мунтазам иштирок этиб боришади. Уларнинг Тошкентга келишидан фойдаланиб, федерация ташаббуси остида ёш атлетларимиз учун қаҳрамонларимиз иштирокида маҳорат сабоқлари ташкил қилинди.\n“Тошкентга яна бир бор қайтганимиздан хурсандмиз. Бу гал биз ёш бешкурашчиларимизнинг қандай машғулот олиб боришаётганига ҳам гувоҳ бўлмоқдамиз. Ёшларнинг машғулотини кузата туриб, уларнинг кўзидаги иштиёқни кўряпман. Асосийси ҳам шунда. Катта спортда юқори натижага эришиш учун ёш атлетда иштиёқ бўлиши зарур”, – деди Алисэ Фахрутдинова.\nШунингдек, Александр Савкин куни кеча Мисрда ўтказилган Жаҳон кубоги босқичининг якунлари ва олдиндаги режалар хусусида гапириб ўтди.\n“Жаҳон кубогида доим кучли спортчилар жам бўлишган. Рақибларимизнинг аксарияти Токио Олимпиадасига лицензия олган спортчилар эди. Гарчи шоҳсупага кўтарила олмаган бўлсак ҳам шахсан мен натижамдан қониқиш ҳосил қилдим. Энди хатоларимиз устида ишлаб, кейинги турнирларга янада кучли тайёрланамиз. Асосийси Токиога энг яхши формада етиб бориш. Бу борада федерация томонидан бизга барча шароитлар яратиб берилмоқда”, – деди Александр Савкин.\nБешкурашчиларимиз янги марраларни забт этиш учун тайёргарликни давом эттиришмоқда. Ҳамюртларимиз эртадан навбатдаги хорижий йиғинга йўл олишади.\n3 Mart, 2020|Фото, Янгиликлар|


Клублар ўртасидаги Жаҳон чемпионати. Бугун финал / Olamsport.com\nКлублар ўртасидаги Жаҳон чемпионати. Бугун финал\nТеглар : РеалЖЧКашима Антлерс\nБугун Тошкент вақти билан соат 15:30да Японияда клублар ўртасидаги Жаҳон чемпионатининг финал учрашуви бўлиб ўтади.\nУнда Европа чемпиони Мадриднинг “Реал” клуби Япония чемпиони “Кашима Антлерс”га қарши майдонга тушади. Баҳс Йокогама шаҳридаги “Йокогама” стадионида бўлиб ўтади.\n“Реал Мадрид” (Испания) – “Кашима Антлерс” (Япония)\n18 декабрь 2016. Йокогама. “Йокогама Интернейшнл” стадиони. 15:30 (Тошкент вақти)\nҲакамлар: Жанни Сиказве (Замбия), Марва Ранге (Кения), Жерсон Дос Сантос (Ангола), Виктор Кашшаи (Венгрия)\n“Америка” (Мексика) – “Атлетико Насиональ” (Колумбия)\n18 декабрь 2016. Йокогама. “Йокогама Интернейшнл” стадиони. 12:00 (Тошкент вақти)\nҲакамлар: Наваф Шукрулла (Баҳрайн), Ёсир Тулефат (Баҳрайн), Толиб Ал Марри (Қатар), Абдулқодир Зитуни (Франция Полинезияси)\n“Реал” бош мураббийи Зинедин Зидан:\n- Бу мусобақа биз учун жуда муҳим. Японияга ғолиб бўлиш учун келдик, энг яхши ўйинимизни кўрсатишга уринаяпмиз. Ўйин қийин бўлади, “Кашима” бизга муаммолар яратади, бунга тайёрмиз. Балки, биринчи ўйинни узоқ парвоздан сўнг чарчоқ, иқлимга мослашиш ва майдонга кўникиш туфайли яхши ўтказмагандирмиз. “Америка”га қарши ярим финал баҳсда кўп куч йўқотдик, аммо финалга тайёрмиз.\n“Реал” сардори Серхио Рамос:\n- Ҳар сафар соврин ютиш имконияти туғилганида янги нарсага тўқнаш келасан. Кўплаб ғалабаларга қарамай ҳар йили барчасини янгитдан бошлайман. Мен - сардорман, ғалаба қозонсак совринни бошим узра кўтараман. Бундан фахрланаман. Кўплаб совринларни кўтаришни орзу қиламан. Финалда ғолиб бўлиб чемпион бўлишни истайман.


Ёнида дадаси билан онасининг йўқлигини кўргач, каравотдан эҳтиёткорлик билан тушиб, эшикка қараб юрди.\n– Ия, дадиш қизи уйғонибди-ку. Қани, келсин-келсин. Энди битта оппа\n– Оҳ-оҳ-оҳ. Ҳар куни кузатиб қўядиган меҳрибоним мани, – бугун маош олиши ёдига тушиб, – хўш, сенга нима олиб келай? – деди. Аммо аёлининг ҳайрат қалққан нигоҳидан ижара пули ёдига тушди. Берган саволининг тирноғи бор эди, ичини тирнади.\nҚиз онасига, гоҳ дадасига жовдираб боқди.\nҒашлик, барча кўч-кўронини олиб, Ибратнинг юрагига ўрнашиб олди. У борган сари оғирлашиб борарди. Бекатга базўр етиб олди. “Қизим бечора, бошқа болаларга ўхшаб, “Менга нима олиб келасиз?” демайди. Келганимда, кетаётганимда фақат бағримга отилади. Ҳаётни эркалашлару эртаклардан иборат деб ўйласа керак… Уҳ, қанақа ота бўлдим-а, қизимга бирор нарса олиб беролмасам. Фақат ижара пули,\nижара пули. Устига-устак у қурғур маошдан катта…” Осмоннинг кўз ёшларини темир қошлари билан артиб келаётган таниш автобусга чиқди. Кимга қарамасин ҳамманинг нигоҳида “нима олиб келай” деганида қизининг ҳайрат ила боққан нигоҳлари балқиб тургандек туюлаверарди. Ўзини жазога лойиқ инсондай ҳис этди. Кимдандир аччиқ-аччиқ гап эшитгиси келди. Топди: ишга кечикиброқ борса, иззатталаб бошлиғи бу хоҳишини рўёбга чиқаради. Талабалик пайтларидан кўнгил ёрадиган сирдоши бўлган бобоси ёдига тушди ва кейинги бекатда тушиб қолди.\n– Эҳ, Темур бобо, дардлашгани яна келдим. Сиз бутун бир салтанатни\nбошқаргансиз, мен эса битта оилани тебрата олмаяпман. Бечора аёлим ойлаб гўшт нима эканлигини билмайди, билмаганини билдирмайди ҳам. Юзидаги қон ҳам бу\nйўқчиликка чидай олмай қочиб кетяпти. Эҳ, Гулюзим, гул юзим. Ҳеч қурса, менга уни олиб бермаяпсан, буни егим келяпти, қўлим пул кўрмаяпти деб таъна қилсанг, жанжал кўтарсанг бўлмайдими? Шунда сал енгил тортардим. Сен эса буюк азобни раво кўрасан – виждоним билан ёлғиз қолдирасан. Қизим ҳам сенга ўхшаб боряпти…\nУҳ, нима қилай, бобо? Сиз ҳам жимсиз…\n– Э, қонунни бузса бўларкан-ку, мулла Ибратулло. Лекин хавотирланманг,\nбошлиқ билганлари йўқ, – деб кутиб олди шериги.\nИбрат ҳамкасбининг кўзларига тикилди: “Менда ҳам қачонлардир шундай кайфият бўлармикан? Ҳам хаёл, ҳам кўнгил, ҳам қорин тўқ. Юз хотиржам, қувноқ, ташвиш йўқ”, деган ўй ўтди.\n– Нусрат Самадович, ҳалиги… ишга ҳозир келдим. Кечикиб қолдим-да.\n– Хўш, бошқа такрорланмасин. Ишим кўп, яна гапингиз бўлмаса, рухсат. Бу суҳбатнинг гувоҳи бўлган ғашлик Ибратнинг устидан қаҳ-қаҳлаб кулди.\nКечикканларни соатлаб уришиб маъруза ўқийдигин хўжайиндан ҳам иш чиқмади.\nХонасига қайтди. Шеригининг юрагига тегадиган гап айтиб, ғижиллашмоқчи\nбўлди-ю, аммо бировнинг дилини оғритмаслик керак, деб ўргатилган тарбия бунга йўл қўймади.\nЭрталабдан бери юрагини исканжага олган душмани билан кўришадиган фурсат етди. Бориб маошини олди. На ўзига, на хотинига, на фарзандига татимайдиган\nпулларни қаттиқ қисди ва уларга қашшоқлик тамғасини босаётган ҳам мана шу қоғозлар эканидан ғазабланиб столга улоқтириб юборди.\n– Ибратилла, тузукмисиз? Нима бўлди? Бояги гапларимдан ранжидингизми, ё?\nБиласиз-ку, сизга ҳурматим баланд. Ўткир қаламингиз бор. Бошингизни кўтариб юришга арзийди. Меникини қаранг, дум-дум, – деб хохолади. Ибратнинг ўйга чўмган нигоҳларида ўзгариш кўрмагач, ҳамдардлик билан деди: – Ёрдам керак бўлса айтаверинг, тортинманг.\nИбрат қилган қилиғини нима деб оқлашни билмай, “Шунчаки ўзим”, деб кулиб қўя қолди.\nВақт ҳам оғироёқ аёлдай имиллаб ўтди. Булутга ёнбошлаган қуёш уни қизига элтиш учун кута-кута кетиб қолди. Лаҳзалар бугунни симириб тугатди. Оёқлар мажолсиз танани таниш йўллар сари судради. Ўша кўчалар, ўша дарахтлар, ўша дўкон.\n– Уф-ф, дадаси. Бунча зиқнасиз, бира тўласи беш кило гўшт олсак бўларди.\nБиласиз-ку, ўғлингиз гўштхўр. Индинга яна дўконга чиқиб ўтирмасдик.\nҚулоғига киришга улгурган бу тантиқ сўзлар Ибратни тўхтатди. Аравачадан тўрхалталарни мошина юкхонасига жойлаётган гавдали кишининг ёнида ёноқлари, лаблари, тирноқлари қип-қизил ёш жувон товуснинг овози билан жаврарди. Ибрат уларга бироз тикилиб турди, сўнг, “Э, жин урсин ижарасини ҳам”, деди-да, шаҳд\nбилан дўконга кирди. Кўп ўтмай қўлида учта тўрхалта, юзида табассум билан қайтиб чиқди. Энди қадамлари енгил, уйи томон парвоз этар, атрофни биринчи маротаба кўраётгандек завқланиб боқар, энг асосийси, юрагидаги ғашлик ғойиб бўлганди Қўнғироқ чалинди. Гулюз одатдагидай беғам аёл каби табассум билан эшикни очди.\nГулюз илон чаққандай чинқириб юборди ва боласи уйғонмаслиги учун йиғисини ҳовучлаганча ошхонага югургилади. Ибрат қўрқиб кетди:\n– Ахир… нималар қилиб қўйдингиз, дадаси?..\n– Нима қилдим? Тушунтириброқ гапирсанг-чи?!\n– Ахир… ахир шу ойлигингизни кутиб ўтиргандик-ку. Қизимизга дориларини\nолишимиз керак эди. Аҳволи ёмонлашяпти. Бу ёқда ижарачи хотин… – деди йиғламсираб.\n– Жин урсин, нима эсимдан чиқди дедим-а? Сен ҳам ҳар куни эслатиб турсанг бўлмайдими? Ахир калламда мингта хаёл. Майли, қолганига олиб келаман.\nРўйхатни бер. Эшикни қулфлаб қол, – деди-да, кўчага отилди.\n– Хўш, учтаси бор, қолган иккитаси йўқ. Биринчиси ампула, саксон олти минг\nсўмдан. Битта қутида бешта бўлади. Кун ора бир ой олишингиз керак экан. Бунинг учун сизга учта қути етади.\n– Ҳозирча битта қути ола қолай.\n– Хўп, мана, – сотувчининг бармоқлари калкулятор тугмалари устида югурди, – Тўрт юз ўттиз минг сўм бўларкан. Иккинчиси…\n– Шошманг-шошманг. Ҳозиргина саксон олти минг дедингиз-ку.\nИбрат аламзадаликдан бозорлик қилгани учун, қизининг аҳволини унутгани учун ўзини лаънатлади. Сўнг вақтинча уч дона олиб туришга қарор қилди. Сотувчи йигит қолган яна иккита дорини ҳам хомчўт қилиб берди. Кутилмаган бу нархлар Ибратнинг юрагига тиғдек санчилди. Қўл-оёғи кесиб ташлангандек ҳис қилди ўзини. Пул бошқа дорилардан иккита донадан олишгагина етди. Чўнтаги дарров\nҳувуллаб қолганидан хўрсиниб қўйди.\n– Ака, булар оғир касалликка қарши дорилар. Шунинг учун қимматроқ-да, – йигит рўпарасида кишини чорасиз аҳволга солгани учун ўзини айбдордек ҳис қилди. – Кимингиз касал эди?\nИбрат кўзларида инжиқлик қилиб ташқарига интилаётган ёшларини қошларини чимириб, орқага қайтарди. Бир ютиниб қўйди-да:\n– Ака, ака. Тўхтанг. Мана бу юз мингизни олиб қўйинг, – деди шоша-пиша пулни\n– Йўқ, тушунмадингиз, ака. Боя сизга эски нарх бўйича айтиб юборибман, мана\nбу устидан чизиб ёзилганлари арзонлаштирилган янги нархлар. Ишонмасангиз,\n– Айбга буюрмайсиз, ака. Эрталабдан буён одам. Бош ҳам шишган, адаштириб юборибман. Бу пулга бошқа дорисини сотиб олишингиз мумкин. Майли, Оллоҳ шифо берсин.\n– Раҳмат, ука, – Ибрат ожизлигини судраганча чиқиб кетди.\n“Энди қайси дорихонага борсам экан? Айтганча, уч бекатча нарида бор эди-я?\nЁпилиб қолмасидан улгурай”. У хаёлидан-да илдамроқ югургилаб кетди. Аҳён-\nаҳёнда нафас ростламоқчи бўлар, аммо қулоғига қизалоғининг оғриқли йўтали\nэшитилар ва яна югурарди. Бир алпозда дорихонага кирди.\n– Рўйхатнинг охиридагиси бор, буниси йўқ. Бир юз йигирма минг сўм.\n– Жон ака, юз мингга беринг. Кейинроқ қолганини ташлаб кетаман…\n– Менга қара, ичволганмисан? Бу санга бозормас савдолашадиган. Ололмасанг туёғингни шиқиллат.\nҒурури Ибратни ташқарига итариб юборди. Тиши-тишига босилди… Ёнидан ўтиб кетаётган қиздан яна қаерда дорихона борлигини сўради. У сал наридаги кўча ичкарисини кўрсатди. Ибрат дарров нажот эшиги томон интилди. Кексаликни опичлаб олган кўзойнакли аёл изланган дори борлигини айтди. Ибрат ичида аввал\nХудони ёрдамга чақирди-да, кейин нархини сўради.\n– Тўқсон уч минг сўм.\nГулюз эшикни очди. Ибратнинг юзидаги тер томчилари ҳам ҳансираётгандек эди. У ичкари кириди:\nОтасининг овозини эшитиб, ичкари хонадан Хадича қичқирди:\nУч-тўрт қадам ташладию мажоли етмай ўтириб қолди. Ибрат кириб қизини кўтариб олди. Бағрига маҳкам босди. Юзини юзига қўйиб, кўзларини юмди. Сўнг:\n– Ия, маликам, бир қошиқ қонимдан кечинг. Тахтингизга чиқариш ёдимдан кўтарилибди, – деб елкасига миндириб, аёлининг олдига олиб борди. – Қани, тезда ҳазрати олияларига таъзим бажо келтир.\nХадича қиқирлаб кулар, йўтал эса шу ширин кулгидан айримларини\n– Аввал бир шартим бор. Маликамиз мана бу доридан ичсинлар. Хоппа, мана бўлди, – деб астойидил таъзим қилди. – Ҳазрати олиялари ва қирол ҳазратлари,\nэнди дастурхонга марҳамат қилинглар.\nДастурхон аввалги кунларга нисбатан бағри тўлароқ бўлгани учун\n– Дадў-ў-в, – Хадича тахтидан тушиб, столга яқинлашди, – бу нима? – Йўтал ҳам ўша нарсага қизиқиб яна келди. Ибрат қизини тиззасига олди-да пиёладаги сутни ўзи ичира бошлади.\n– Йўқ, – бурнини жийриди қизи, – маймунлайни найсасини емайман. Бўмаса манам маймунга айланиб қояман.\n– Маймунлар ҳам сут ичади, сен ҳам ичяпсан. Лекин мана ўзгарганинг йўқ-ку.\nКел, бўлмаса бундай қиламиз. Биринчи онангга едирамиз, агар маймунга айланмаса, кейин сен ейсан. Келишдикми? – деб бананнинг ярмини хотинига мажбурлаб едирди. Хадича онасини қутқариб қолмоқчи бўлгандай қаттиқ қучоқлаб олди.\nВолидасининг кўзларига қараб-қараб турди. Ўзгариш йўқ. Қолган ярмини бурнига яқин келтириб ҳидлаб кўрди, тилини бир-икки теккизиб озгина тишлади. Секин- аста қолганини еб қўйди. Бирданига дадасига ялт этиб қаради:\n– Дадў-ў-в, сизга қолмади-ку.\nДастурхонга дуо қилишлари биланоқ, қўшни хотин чиқиб, эмлаб кетди. Бир умр кўтаришга тайёр қўллар Хадичани жойига оҳиста ётқизди.\nОтаси қизи такрор эшитишни хоҳлайдиган эртагини бошлади:\n– Бир бор экан, бир йўқ экан. Қадим эмас, яқин замонда ақлли, қувноқ бир қизча бўлган экан. У дадаси билан онасини жуда ҳам яхши кўрар, атрофидагиларга ҳам меҳрибон қиз экан. Онаси унга мазали овқатлар пишириб бераркан. Дадаси эса унга китоблар, ўйинчоқлар олиб келаркан, боғларда сайр қилдирар экан. Кунлардан\nбир куни қизча кўчада ўйнаб уйига кирса, бурчакда дадаси билан онаси хафа бўлиб тиришган экан. Нима бўлганини сўраш учун ёнларига яқинлашибди. Қараса, уларнинг сочларига оқ тушган, юзларига ҳам ажин ўрмалаган экан.\n– Ҳа, эсингда экан. Кейин қизча уларни юпатибди. Ёшликларини қайтариб олиб келишга ваъда бериб, уйидан чиқиб кетибди. Орадан кунлар, кунлар кетидан тунлар ўтиб ўша қизча гўзал маликага айланиб қайтиб келибди. Ёнида катта кўзгу ҳам бор экан. Кўзгуга аввал онасини, сўнг отасини қаратибди. Бирданига онаси\nаввалги ёш, келишган ҳолатига, дадаси бақувват, кўркам қиёфага кирибди. Кейин улар узоқ йиллар бахтли-саодатли, шод-хуррам ҳаёт кечиришибди.\n– У қизчанинг исми Хадича эди. Ўша малика сенсан, қизим!\n– Уййе! – қизча қувонганидан чапак чалиб юборди. Аммо чапакдан кўра йўтали баландроқ эшитилди. – Ойии, ойии, эситтизми? У мен эканман. Мунча катта бўяй, мен ҳам малика бўб қайтиб кеяман. Фақат кўжгу билан бийга кўпала банан ҳам опкеламан силайга.\n– Ҳечам-да. Ҳеч қаерга кетмайсан. Чунки ҳозир ҳам маликасан, бизнинг маликамиз. Бизга ҳеч нарса керак эмас.\nАйтилаётган сўзлар Хадичанинг қулоғига киролмай ҳалак бўлар, кўзлари шифтга қадалган, хаёллари эса уни аллақачон ўша эртак ичида сайр қилдириб юрганди. Ибрат ҳаммасини кўриб тургандай бошқа гапирмади. Қизининг майин сочларини силаркан, қўлининг дағаллашиб қолганини ҳис қилди. Малика уйқуга кетди. Хотини секингина уни ошхонага ундади:\n– Дадаси, уй бекаси яна келди. Сизни кутиб-кутиб кетиб қолди. “Ибрат билан энди жиддий гаплашмасам бўлмайди”, деди.\nГулюз жажжи ҳолига касалликнинг аёвсиз зарбаларига бардош бераётган дилбандининг олдига кетди. Ибрат даҳлиз деразасидан бошини чиқарди. Руҳи чиқиб кетгудек чуқур хўрсинди. Рўпарасидаги ўзига ўхшаб атрофни жим кузатиб турган дарахт ҳам болаларидан хавотирда. Чунки ёзнинг кузга шивирлаётганини эшитиб қолганди…\nТонг кўришиш учун қулочини кенг ёзиб келганида уйидан Ибратни топа олмади. Ибрат одам ва шовқин қайнаётган бозорда гоҳ унисининг юкини кўтариб мошинасига, гоҳ бунисининг юкини уйига олиб бориб берарди. Ўзидан аввал қорни кўзга ташланадиган, иккита енгил сумкани кўтаришни ўзига эп кўрмаган кишининг юкини машинасига элтиб берар экан, унинг телефондаги суҳбатини\n– Кечирасиз, гапларингизни эшитиб қолдим. Уста керакмиди? Шу ишингизни мен қилиб бера қолай. Сифатини кўрасиз, кейин пулини тўлайсиз. У Ибратни бошдан оёқ кўздан кечирди:\nҚоринбой афтодаҳол бир йигитнинг шартига кўнишни ўзига ор деб билаётган бўлса-да, бунақа арзон нархга бошқа мардикор топа олмаслигини ўйлаб рози бўлди.\nИшда қоғоз унга, у қоғозга термилиб ўтирар, қўли қалам олишни истамас, калласи яна қандай қилиб қўшимча даромад топиш ўйлари билан ғужғон эди.\nОрада шеригига интернетдан ўша дорини топиб беришини илтимос қилди. Тушлик вақти бўлгач, кўчага чиқиб дорихоналарни излай кетди. Ҳаммасида бир хил жавоб:\n“Йўқ”. Қайтишда эшигининг жимжимадор чироқли ёзувлари ўзига имлаб турган, ойналари кўм-кўк, замонавий услубда қурилган янги дорихонага кўзи тушди.\nУларга ҳам қоғозни кўрсатди.\n– Ҳа, бор. Ибрат ўзида йўқ қувониб, яратганга шукроналар айтди:\n– Шундан бериб юборинг. Нархи қанча?\nЖавобини кутаркан “Ишқилиб, пулим етсин-да, етмаса икки ё уч дона олиб турарман”, деган ўй иззилатди.\n– Бир миллион уч юз минг сўм. Бир ойга иккита қути олишингиз керак экан.\nИкки миллион олти юз минг сўм бўлади.\n– Нима? Нималар деб алжираяпсан? Виждонинг борми?\n– Қўлингизни олинг ёқамдан, менга нега бақирасиз? Бу ерда сотувчиман холос.\nҚурбингиз етмаса менда нима айб?\nБеихтиёр сотувчининг ёқасига қўл юборганидан уялиб қолди. Йигитдан кечирим\nсўради. Уч донасини алоҳида ҳисоблаб айтишини илтимос қилди.\n– Йўқ, бу дорини бўлиб сотишга рухсат берилмаган. Донага беролмайман.\nИбрат айланиб ҳам, ўргилиб ҳам сўради, иложини қила олмади. Бир қутисини олиши учун икки ой ишлаши керак. Тубсиз жарликка қулаб тушар экан, унинг дардли хайқириғини ҳеч ким эшитмади. Йўлда совуқ шамол одамларни ҳайдаб чиқарган хиёбонга кирди. Уйқуга кетган ўриндиққа ўтирди. Бошини оёқлари орасига олди. Унсизгина томаётган ёш томчиларидан ер яна ёмғир ёғишни бошлади, деган хаёлга борди…\nОғир қадамлар билан ишга қайтгач, тўғри бошлиқнинг олдига кирди.\n– Нусрат Самадович, бир илтимос билан келгандим. Қизимнинг мазаси йўқ, даволаш учун пул керак бўляпти. Шунга, олдиндан икки ойлигимни бир қилиб берсангиз…\n– Мени Алибобо деб ўйлаяпсиз, чоғи. Мен ҳам сизга ўхшаб ойликка яшайдиган инсонман. Давлатдан эса Ибратжонга икки ойлигини олдиндан тўлайлик, деб илтимос қилиб бўлмаса… Энди бу ёғи бир иложини қиларсиз..\nИбрат бошқа гапирмади. Ғурурига яна тош отилди. Эшикка яқинлашганида “Ибрат” деган чақириқ янгради. Юраги йилт этган умид билан ўгирилиб қаради.\n– Бу сафар ҳам кечирдим. Бошқа кеч қолманг. Ҳаммамизда ҳам оила бор, ташвиш бор. Лекин давлатнинг иши – иш… Тушундингиз-а?\nҒазаб, алам ва чорасизликдан чора тополмай хонасига кирди. Шериги\nинтернетдан қидириб, фақатгина у дори Ибрат умидини қолдириб келган бояги дорихонада борлигини аниқлабди.\nИш вақти тугаши биланоқ ташқарига отилаётган Ибратни Хуррамбек тўхтатди, чўнтагига пул тиқди.\n– Мулла Ибратилла, олинг. Ёнимда бори, бу ерда уч юз минг. Керак бўлиб қолар.\nҒурурининг рад этишга мажоли қолмаганди.\n– Раҳмат дўстим, – деди-ю бағрига босди. – Албатта қайтараман.\nСўлиб бораётган умид гулига бу дўстликдан қайта жон кирди.\nБозорда келишган манзилига шоша-пиша йўл олди…\nКафел териш ишлари анча силжиди. Тун уйқуга кетганида уйига кириб келди.\nҚизини соғинганини ҳис қилди. Кутилмаганда эшикни ижарачи кампир очди-да,\nуни ташқарига судради:\n– Сен бала миндан қачиб юрипсенми? Мана, ҳазиргача сени бикледим. Минга қара, йенди серёзний айтам. Уш кун ичинда пулимди бермесенг, вешлерингни чиғариб ташлиймен. Балангди дип шунча бикледим.\n– Хоп, хола, ҳаракат қиламан.\nУзоқ давом этган таҳдид ва ваъда баҳсидан икковлари ҳам чарчашди.\n– Энди кеч бўлиб қолди, бугун шу ерда қолақолинг. Фарзандларингиз ҳам хавотирланишаётгандир, телефон қилиб қўямиз, – деди Ибрат.\n– Йўқ, китамен, – кампир оғир хўрсинди. – Болаларимга мин эмас, пуллар керак. – Кампир “хайр”ни насия қилиб қоронғиликка сингиб кетди…\nҚуёш силаб-сийпалаб Ибратни уйғотди. Эртароқ туриб бозорга бормагани учун ўзини койиди. Хотинига айтишдан фойда йўқ, ҳеч қачон унинг уйқусини бузмайди.\nНонушта қилаётиб кеча ҳеч нарса татимай қорнининг устидан ғалаба қозонганини ўйлаб, кулиб қўйди.\nЯна ўша йўл, ўша бекат, ўша автобус, ўша иложсизлик билан ишга етиб борди.\nМиясида бир-бирига навбат бермай қалашиб ётган ташвишлар ўзларига ўхшамаган бошқа фикр киришига йўл қўймаётган эди. Шу сабабли бўм-бўш дастурхондай оппоқ қоғоз ҳам бағри тўлишини кутиб ётарди.\nБошлиқ бугун кичик йиғилиш қилиб, юқорида, катта мажлисда иштирок этишини, у ерга ҳаммани ҳам айтмасликларини, иш вақти тугамагунча ҳеч ким кетиб қолмаслиги кераклигини қайта-қайта такрорлади. Ибрат тақдирнинг ёрдамидан миннатдор бўлди. Бошлиғи кетиши билан у ҳам жўнади. Бугун эртароқ бориб кафелнинг чаласини битириб, ҳақини олиш керак.\nҚоринбой Ибрат билан келишганидан ҳам камроқ берди. Ой уни юпатиб уйига кузатиб борди. Бирга эканликларидан бахтиёрлик ва меҳр балқийдаган ўша табассум билан аёли эшикни очди.\n– Дадаси, қишлоқдагилар қўнғироқ қилишганди. Сиз билан гаплашмоқчи эканлар.\nТирикчилик анча вақтдан бери яқинларидан узоқлаштириб қўйганди. Юз- қўлларини ювиб олгач, соғинган овозларни эшитиш учун ёдидан чиқиб кетай деган\n– Ассалому алайкум, дадажон. Яхшимисизлар? Соғ-саломат юрибсизларми?\nҲа, раҳмат, биз ҳам шу шаҳарнинг шовқинида оқиб юрибмиз. Мен ҳам соғиндим сизларни…\n– Болам, кеча онангнинг тушига кирган экансан. Ибратжонимга нимадир бўлди, деб йиғлаб юрибди. Қийналмаяпсанми? Яна “йўқ” дейсан-а? Шаҳарнинг юки, рўзғори оғир бўлишини кошки билмасам. Хуллас, болам, келин билан набирамизни қишлоққа жўнат. Яқинда амакинг сизларникига борганди-ку, ҳаммасини айтди. Сал оёққа туриб ол, кейин юборамиз уларни. Қишлоқда шаҳарингда йўқ тоза ҳаво бор. Хадичага фойдаси ҳам бўлар. Келин билан маслаҳатлаш. Пайсалга солма. Майли, ўғлим, тинч бўлинглар.\nГўшакни қўйгач, чуқур хўрсинди. Дардлари бир кўтарилиб тушди. Ошхонада куймаланиб юрган хотинини кузатди. Кейин аста бориб, лабларини чўччайтирганча ухлаётган қизчасига тикилди. Юзларига куз ўз япроқлари рангини чизаётган, кичикроқлигидаги лўппилигидан асар ҳам қолмаган маликасини ширин тушлар\nаллалаётган эди. Ибрат бурнини яқинлаштирди-да, қизалоғининг юзларидан, бўйинларидан тўйиб-тўйиб ҳидлади. Беғуборликнинг сеҳрли ифори бутун вужудини тебратиб юборди.\nОвқат сузилди. Эр-хотиннинг ўртасида сукунат сузди. Ибрат гап бошлади:\n– Гулюз, сабринг, муҳаббатинг учун минг раҳмат сенга. Энг бахтли эр мен, энг бахтсиз хотин сен бўлсанг керак дунёда, – деб жилмаяркан томоғига нимадир келиб тиқилди. Бироз давом этган исмсиз сукутдан сўнг давом этди: – Эртага қишлоққа, ота-онамнинг олдиларига кетасизлар. Мендан кўра яхшироқ қарашади сизларга.\nСен ҳам ўзингни анча олдириб қўйдинг. Бир-икки кун ичида анови дорисини жўнатаман. Сал шароитни тўғирлаб, қўшимча иш топай, қайтиб келасизлар.\nМаликамизни эҳтиёт қил. Гулюз йиғлаб юборди:\n– Дадаси, жон дадаси, сиз ҳам биз билан кетинг. Юринг, бирга кетайлик.\nТошкентингизнинг тошлари оғир экан. Ахир сиз ҳам қийналиб кетдингиз-ку.\nБу йиғи Ибратнинг юрагига тўкилиб тушарди.\n– Қизимга ишонаман, у менга ўхшаган иродали, сенга ўхшаб йиғлоқи эмас, –деб хотинининг бурнидан чимчилаб қўйди. – Кўрасан, албатта соғайиб кетади.\nҲали бизни орқасидан югуртириб юради…\nИстар-истамас тонг отди. Кетиш учун ҳозирлик кўрилган. Ҳали вақт\nбўлса-да, Ибрат тўйиб олиш учун қизининг бошини силаб уйғотди. Нонушта қилишаётганда ҳам қучоғидан қўймай эркалаб ўтирди. Дийдор риштасини узгувчи фурсат яқинлашди. Бугуннинг лаҳзалари елдек учиб ўтар, Ибрат уларни ушлаб қолишни, тўхтатишни жуда истарди. Мана, соғинчлар туғилувчи вокзал.\nИбрат вагонга чиқиб, уларни жойлаштиргач, қизини қаттиқ бағрига босди. Юз-кўзларидан ўпди.\n– Дадў-ў-в, нега йиғлаяпсиз? Йи-йи қилманг. – Дадў-ў-в, – деб Хадича жажжи қўлчалари билан отасининг юзларини артди. Дадў-ў-в, мен маликага айланиб қайтиб келаман, кўжгу обкеламан, – деб дадасининг бўйнидан қаттиқ қучоқлаб олди.\n“Кузатувчилар, вагонни тарк этинглар, поезд юряпти”, деган овоз юракларни ҳаприқтирди.\n– Майли, Гулюзим. Тез орада кўришамиз. Ҳаммаси яхши бўлади. Маликам, онангга қараб юр, тўполон қилмасин. Сени жуда яхши кўраман, – деб Ибрат қайта-қайта қизини бағрига босди-ю югургилаб тушиб кетди. Гулюз қизини кўтариб деразадан қаради. Поезд бир уввос торди-ю секин жилди. Ибрат қўлини силкитганча, поезд билан бирга югурди. Хадича кўз олдида ғойиб бўлаётган отасини кўриб жажжи қўлларини узатганча “дадў-ў-в, дадў-ў-в” деб чинқираб,\nйиғлаб кетди. Гулюз ҳам йиғлар, етиб олишга ҳаракат қилиб югураётган эри ҳам йиғлаётганини ҳис қилиб юраги баттар эзиларди. Поезд, Ибратнинг танидаги жонни, ҳаётидаги мазмунни олисларга олиб кетди…\nБирданига осмон йўқолди. Дарахтлар, одамлар, ер, бутун коинот кўздан ғойиб бўлди. Дунёда ёлғиз ўзи қолди. Ёнидан ўтиб кетаётган қариянинг йўталган овози эшитилди-ю, яна ҳаммаси жонланди.\n“Нега бунчалар ожизман? Нега бу аҳволга тушяпман? Ахир оиламни урушга эмас, ота-онамнинг, қадрдон қишлоғимнинг бағрига жўнатдим-ку. Менга нималар бўляпти ўзи? Энди шалпайиб ўтирмасдан пул топиш керак”. Ўзи билан ўзи ҳасратлашиб, бозорга йўл олди.\nБозорда нонини яримта қилаётгани учун гоҳ аравакашларнинг қарғишига қолса, гоҳ иш талашиб мардикорлар билан муштлашишгача борди. Гоҳ бировнинг уйида ғишт териб, гоҳ кимларнингдир жўмрагини тузатиб, қўли пул кўра бошлади.\nТун тўшаган қора гилами узра судралиб уйига қайтаркан, пулларини хомчўт қилди: “Яна икки кун ишласам, етар экан. Кейин яна пул топиб, қолган дориларини жўнатаман”.\nКўзини очганида ҳаво шу қадар тунд эдики, тонг ёки кун эканлигининг фарқига бориб бўлмасди. Синган қопқоғи пул боғланадиган резинка билан маҳкамланган, овози базўр чиқадиган телефонининг соатига қаради, эндигина тонг пардасини кўтарган экан. Унга имкон эшигини очган бозор томон яна йўл олди. Шамол билан ҳаво қуёшни талашиб ўзаро жанжаллашиб қолишган, шу сабаб ҳар иккисининг ҳам авзойи бузуқ. Совуқнинг заҳи сочни ҳам қалтиратадиган даражада. Бугун мардикор “харидор”лари анчайин сийрак. Шомдан кейин ўзидан бошқа ҳеч ким қолмади. Эртага Хуррамбекдан қарз сўрашга қарор қилди. Аксира-аксира уйига қайтди. Бу сафар уни ташқарида уймаланиб ётган кўрпа-тўшаклари кутиб олди. Эшик эса оғзига қулф осилган бўлса ҳам бу ишни ким қилганини айтиб берди. Ниҳоят қатъий белгиланган муҳлат тугаганди. “Шунча кутганингиз учун ҳам раҳмат, Рая опа”, деб пичирлаб қўйди. Бу дунёда дуч бўлган ягона дўсти Хуррамбекка минг истиҳола билан қўнғироқ қилди:\n– Алло, яхшимисиз? Бир илтимос билан қўнғироқ қилаётгандим. Ҳалиги…\nкўчмоқчи эдим. Шунга вақтинчалик бошқа жой топгунимча, ҳалиги.. икки- уч кунча нарсаларим сизникида турса майлими? Раҳмат, дўстим, раҳмат. Нима, ўзингиз мошинада келасизми? Овора қилар эканман-да, – деб манзилини шоша- пиша тушунтирди.\nДўстини кутиб олиш учун кўча бошига чиқмоқчи бўлиб ўгирилганида оёғи қаттиқ нарсага қоқилиб кетди. Қараса, бешик. Ибрат қизини кўргандай қувониб кетди. Хадичани шу бешикда улғайган дамлари кино тасмасидай кўз олдидан ўта бошлади. Чўккалаб олиб, бешикни силади. Унда ҳали ҳам қизининг йиғилари,\nкулгилари ётарди. Гулюз билан тунлари навбатма-навбат тебратганлари, боғлаб қўйилганда Хадичанинг ўзи ипларини ечиб, бешикдан осилиб тушганлари, унда ётиб мунчоқдай кўзлари билан атрофни ҳайратла кузатганлари, дадасига ғудраниб алланималар айтиб берганларини эслаб кулди. Анчадан бери хумори тутаётган\nифорни қидириб, бурнини бешикнинг тўшагига яқинлаштирди. Ҳаво етмаётган инсондай энтикиб-энтикиб нафас олди. Бошини қўйганча қизини кўриш учун кўзларини юмди. Шу пайт телефонидан хаста мусиқа овози янгради. Таниш рақамларни кўриб қувониб кетди. Ҳозир қизининг “Дадў-ў-в”сини эшитадию вужудини ёқаётган соғинч оловини бироз пасайтиргандек бўлади:\n– Алло, алло… пуф-пуф. Гапиринглар… Онажон, сизмисиз?\n– Болам, болажоооним… қизалоғингни бериб қўйдик…\nИбратнинг тили айланмай қолди, сезимлари уни тарк этди. Ерга юзтубан йиқилди.\nЗулмат ичра саноқсиз юлдузлар атрофни ўраб олди. Улар секин-аста йиғилиб қизининг чеҳрасига айланди. Қизи, “Дадўв!” деб қўлларини чўзганча, қиқирлаб куларди. Бирданига кўзларидан ёш чиқиб кетгудек даражада йўтала бошлади. Шу заҳоти юлдузлар яна сочилиб, қизи кўзидан ғойиб бўлди. Бу манзарани кўргандек осмон, шамол, ой, дарахтлар – бари-бариси йиғлади. Руҳи бу изтиробга чидолмай танани тарк этмоқчи бўлдию отани бу аҳволда ташлаб кетишга кўзи қиймади. Бир муддат ўзини билмай ётди. Ҳушига келгач, бирданига, “Йўқ, йўқ”, деб қичқирганча нарсаларини улоқтира бошлади, ернинг бағрига муштлади. Сапчиб ўрнидан турди- да у ёқ, бу ёқда ётган тошларни олиб, осмонга қарата ота бошлади: “Нега? Нега?\nЖавоб бер нега у? Кучинг шу кичкинагина қизчага, менинг хаста қизалоғимга етдими? Жон керак экан, меникини олмайсанми? Мана сенга, мана. Худо бўлсанг, шунчалик қудратли бўлсанг, кўрин кўзимга! Жавоб бер! Сенда юрак, виждон борми?! Мана сенга, мана, мана!” тошлари тугагач, бешикнинг олдига югуриб борди ва қаттиқ-қаттиқ тебрата бошлади:\n– Алла, қизим, аллаё. Уйғон, қизим, аллаё. Жоним қизим, аллаё. Ёлвораман, қайтгин, қизим, аллаё, – деб бешикни қучоқлаганча ўкириб-ўкириб узоқ йиғлади.\nМажол уни тарк этган бўлса-да, ташқарига чиқмаган фарёдларига суяниб ўрнидан турди, юзини ёмғирга тутди. Худони қидирди. Тополмагач, кўча муюлишидаги\nмайхонага қараб йўл олди. Бор пулига тўйиб-тўйиб ичди. Сўнг ихтиёрини оёқлари измига ташлади. Осмонга қараб ҳайқирди:\n– Кўрдингми, мен ичдим. Энди сендан қўрқмайман! Сен ҳеч ким эмассан менга! Эшитяпсанми?\nИбрат гандираклаганча унга ҳайрат билан боқиб турган йўлни босиб-босиб юрди. Тўсатдан тўхтади-да, қўлларини қовуштириб тиззалади. Жиққа ёшга тўлган кўзларини яна осмонга қадади ва йиғи аралаш илтижо қилди:\n– Жон Художон! Эй Парвардигорим! Ёлвораман, маликамни қайтариб бер…\nКечир мени. Тавбамни қабул қил! Нима сўрасанг бераман, нима қил десанг қиламан.\nБошқа ичмайман. Ўзинг раҳмдилсан, қудратлисан. Ўтинаман, фақат қизалоғимни\nқайтар менга… Мана қара, мени юрагим каттароқ, дуккилашини эшитяпсанми?\nХудожон, хўп де, қизимнинг юрагини ўрнига олақол!..\nСадо бўлмади. Оёқлари ўрнидан турғазиб яна қаергадир олиб кета бошлади.\nМана, ниҳоят улар тўхтади. Андуҳдан хам бўлиб қолган бошини аранг кўтарди.\nРўпарасида бобоси – Амир Темур турарди.\n– Бо-бо! – чинқириб ўзини ҳайкал томон отди. Тирмашиб-тирмашиб, осилиб- осилиб базўр отнинг устига чиқди. Амир Темурнинг белидан ушлаганча, оёқларини силкитиб ҳайқира бошлади. – Ҳайданг, бобо! Кетдик бу дунёсидан! Отга қамчи\nуринг, бобо! Бу шавфқатсиз дунёнинг устидан босиб-босиб ўтинг, бобо! Янчиб- янчиб ўтинг, бобо! Қизимнинг олдига тезроқ борайлик, бобо! У қоронғиликдан қўрқади. Ҳайю-ҳуйт! Қани, кетдик, шамолдай учайлик, бобо!\nКўзини очганида ўзини маҳкамада, қўлларига кишан солинган ҳолда кўрди.\nБиқини оғриқдан инграр, юзи кўкарганини яширишга ҳаракат қилар, қўлларининг шилинган жойлари зирқирар, боши мих қоқишаётгандай лўқилларди.\n– Ҳа, чавандоз, ўзингга келдингми? Эпласанг ич-да, сўтак! Хуллас, жамоат тинчини бузганинг учун маъмурий жавобгарликка тортиласан. Мана телефон, у-бу яқинингга\nхабар беришинг мумкин, – деди яшил формадаги киши кўзлари олайиб. Телефонни кўриб онасининг кечаги қўнғироғи ёдига тушди. Бирданига қичқира кетди:\n– Қўйиб юборинг, мени тезда қўйиб юборинг. Қизим, қизалоғимни сўнгги йўлга кузатишим керак. У мени кутяпти. Илтимос. Албатта, қайтиб келаман, кейин нима қилсангиз қилинг.\n– Кўп валдирама. Сенга ўхшаган пиёнисталар қизи у ёқда турсин, онасини ҳам сотишга тайёр.\n– Ҳозир-ҳозир. Мана, ҳозир қўнғироқ қиламан, – деб рақамларни айлантирди.\nБутун вужуди қулоққа айланиб жавоб кута бошлади. – Ало, ало… Хуррамбек, мен Ибратман. Ҳозир сиздан бошқа нажоткорим йўқ. Қандай қилиб, билмадим\nмаҳкамага тушиб қолибман. Илтимос, жон дўстим. Мени шу ердан олиб кетинг. Тезда қишлоққа жўнашим керак. Қизим… қизим вафот этди, – Одам Атонинг томоғига буғдой тиқилиб қолгандай у ҳам ҳар қанча ютинмасин изтироб томоғидан ўтиб кетолмади. Бошқа гапира олмади. Гўшак ҳам Ибрат ҳам жойига қайтди.\nКўп ўтмай Хуррамбек отаси билан кириб келди. Ички ишлар ходимига алланималарни тушунтиришди. Боя пичинг отиб ўтирган ходим олдига югуриб келди-да, дарҳол кишанларини еча бошлади:\n– Укажон, бунчалик камтар бўлманг. Эртароқ айтмайсизми Даврон аканинг жиянлариман деб. Узр, биздан ўтибди. Хуррамбек югуриб Ибратнинг бағрига отилди. Ҳамдардлигини айтиб, таъзия\nбилдирди. Ибрат ҳеч гапга тушунмас, тушунишни ҳам истамасди. Салом-алик қилишгач, дарров мошинага ўтиришди.\n– Дўстим… ўзи сабр берсин. Кеча юкларингизни олиб кетдим. Сизни\nтополмай, ҳайрон бўлгандим. Худонинг ишларини тушунишга биз бандалар ожизлик қиламиз…\nПора-пора бўлган юрак нидолари билан марака ўтди. Ибрат қизи билан бирга ўзини ҳам кўмиб келди. Энди унда фақатгина қиёфа қолганди, холос.\nБир неча кундан сўнг ўша руҳсиз тана яна шаҳарга қайтди. Хуррамбекникидан кўч-кўронини олиб, қадам қайтмас бўлиб қишлоққа кетишга аҳд қилганди. Ишхонасига кирди. Ҳамма Ибрат билан қуюқ кўришар, узундан-узоқ таъзия билдиришарди. Хуррамбек қучоқ очиб кутиб олди. Ҳол-аҳвол сўралгач, шоша-пиша гап бошлади:\n– Дўстим, Худонинг иродасига ожизмиз… Соғлигингизни асранг… Ҳалиги…\nҳозир бу гапни айтишнинг мавриди эмас. Хуллас, икки кундан бери бошлиқ оёғи куйган товуқдай питирлаб қолган. Ҳадеб сизни сўрайди. Олдига бир кириб чиқинг, йўқ деманг.\n– Ишдан бошқа олинадиган нарсам қолмаган. Олса ишимни олар. Ўзимнинг ҳам ниятим шу, – дейиши биланоқ бошлиқнинг ўзи кириб келди.\n– Ибратжон, бормисиз, укагинам? – деб Ибратни даст кўтариб туширди. – Айтганча, ҳамдардман. Эшитиб роса йиғладим. Янгангиз ҳам ҳозиргача йиғлаб юрибди. Ҳа, майли, Худонинг ишида. Кимдир ўлади, кимдир қолади. Тобингиз йўқ кўринади? Шифохонага олиб борайми?\n– Тезроқ гапиринг. Нима демоқчисиз?\n“Ҳо, ўдағайлашини қаранглар. Демак, эшитибди-да ”, бошлиқ ичидан зил кетди.\n– Хўп-хўп, – бошлиқнинг овози майин тортди. – Хў-ў-ш, Ибратжон, сизнинг илмий ишингизни, мақолаларингизни Хуррамбек билдирмай интернетда эълон қилдириб юрган экан. Тепадагиларнинг назари тушиб, сизнинг ёндашувингиз маъқул бўлибди. Кечаги мажлисда мендан сизни обдон суриштиришди. Оғзим чарчагунча, сизни мақтадим. Хуллас, яқинда бўшаган вазир ўринбосари лавозимига сизни тайинлашмоқчи. Бошингизга ҳумо қуши қўнди, Ибратжон. Чин дилдан табриклайман! Энди сизнинг сояйи давлатингизда юрамиз-да. Ҳар замонда қўллаб турсангиз бўлди. Уларга шаҳарга қайтганингизни айтгандим. Эртага қабул белгилашди. Ҳалиги костюм-шим, галстук дегандай… Маошингиз ҳам анча юқори бўлади. Дарвоқе, мана бу сўраганизнинг икки баравари. Керак бўлиб қолар, – деб уч боғлам пулни Ибратнинг қўлига тутқазди.\nУ пулларга тикилди. Ичида олов қайнади, алам қайнади. Кўзларида ёш қайнади.\nИчки бир нидо, “Қизимнинг қотили шулар”, деб ҳайқирди ва пулларни бор кучи билан улоқтириб юборди. Хонадан чиқиб зиналардан учиб тушаётганида ўша хаста ҳанг таралди… Ўша машъум хабарни етказган ўша рақамлар.\n– Алло, болам, тузукмисан? Жонинг соғ бўлсин, ўғлим. Бир хабарни айтай дегандим. Яна ота бўлар экансан, болам. Келинимизнинг уч ойлик ҳомиласи бор экан. Олгувчи ҳам, бергувчи ҳам ўзи. Бардам бўл, ўғлим.\nИбрат қандай қилиб бобосининг рўпарасига келиб қолганини билмай қолди.\nАмир Темурнинг кўзларига тикилганча ҳайқирди:\n– Бобо! У сўзининг устидан чиқди. Маликам қайтиб келяпти!..У қайтяпти.\nОна шамол чўккалаган кўйи елкалари силкина-силкина йиғлаётган йигитни бошларидан силаб овута бошлади.\nБиби РОБИАЪ – 1991 йилда туғилган. Ўзбекистон миллий университетининг филология\nфакулътетини битирган. “Парвоз”, “Ақл ва руҳ баҳси” номли китоблари чоп этилган.\n«Шарқ юлдузи» журналининг 2019 йил 2 сонидан олинди.\n← Карим БАҲРИЕВ\nЭркин АЪЗАМ →


Эртага Олий лиганинг 2017 йилги карвони ўз манзилига етиб келади. Сўнгги турда жамоамиз "Насаф"ни Наманганда қабул қилади. Учрашувдан аввал жамоаларнинг ўзаро ўйинлар тарихига назар ташлаймиз.\nБу икки клубнинг йўллари олий лига ўйинларида 41 бор кесишган. Устунлик “Насаф” томонида. 22та ўйинда қаршиликларнинг қўли баланд келган бўлса, 10та учрашувда “Навбаҳор” ғолиб бўлган. Тўққиз учрашувда ғолиб аниқланмаган. Тўплар нисбати ҳам “Насаф” фойдасига. “Аждарлар” шу кунга қадар ўзаро ўйинларда 75та гол киритиб ўз дарвозаларидан 59 марта тўп олиб чиқишган. Ўзаро ўинларда “Насаф” 75 очкони, “Навбаҳор” эса 39 очкони қўлга киритган.\n“Навбаҳор” олий лигада “Насаф” устидан 6:0 ҳисобида ғалаба қозонган. Бу ўзаро ўйинлардаги наманганликларнинг энг йирик ғалабаси ҳисобланади. “Насаф”нинг ўзаро ўйинлардаги бу рақиб устидан эришган энг йирик ғалабаси ҳам 6:0 бўлиб турибди. Ўтган мавсум Қаршидаги ўйинда Бердиев жамоаси шу ҳисобда ғалаба қозонганди.\n11.06.2016 «Навбаҳор» - «Насаф» 2:2\n10.05.2015 «Навбаҳор» - «Насаф» 1:1\n06.04.2014 «Навбаҳор» - «Насаф» 1:0\nЎзаро ўйинлар ҳақида факт: “Навбаҳор” олий лигада ўз майдонида 8та ўйинда “Насаф”ни мағлуб этган. Саккиз учрашувда дуранг қайд этилган. 4та баҳсда “аждарлар” водийдан ғалаба билан қайтишган.\n25 ноябр, шанба. 14:00\n"Навбаҳор” (Наманган) – “Насаф” (Қарши)


Кофени фойдали ичимлик деб топишди\nКишининг бир кунда 0.9 литр (тахминан олтита стандарт қадаҳ) кофени истеъмол қилиши, склероз бўлиш хавфини камайтирар экан. Шу сабабли шифокорлар профилактика мақсадида ёшларга ва катталарга кофени истеъмол қилишни маслаҳат беришди. Тадқиқотчиларнинг ушбу илмий иши Journal of Neurology Neurosurgery & Psychiatryда чоп этилди.\nУлар ўзларининг тавсияларини қуйидаги сабаблар билан тушунтириб бердилар. Ичимлик таркибидаги кофеин моддаси, нейропротектор хусусиятига эга бўлиб, склерозни келтириб чиқарувчи яллиғланиш давомида содир бўладиган кимёвий реакцияларни тўхтатиши мумкин. Шифокорлар икки репрезентатив тадқиқот ўтказишди.\nБиринчи тадқиқотда склерозга чалинган швециялик 1620 нафар ёши катта катталар ва 2788 нафар соғлом кишилар, иккинчи гуруҳда эса — АҚШдан 1159 нафар склерозга чалинган катталар ва 1172 нафар соғлом кишилар танлаб олинган. Улардан 15-19 ёшларидан 40 ёшларигача бўлган давр мобайнида қанча ҳажмда кофе ичганликларини тахминий ҳисобини беришни сўрашган.\nИккинчи тадқиқотда эса қатнашувчилардан кофени энг кўп истеъмол қилинган порциялари ҳақида сўрашган. Ҳар куни битта ёки бир қанча қадаҳ ичганлардан, улар қачон мунтазам равишда кофе ичишни бошлаганликларини эслаб кўришни айтишган. Шу орқали олимлар кофени истеъмол қилиш склерознинг ривожланишига қандай таъсир кўрсатишини билиб олишган.\nШвеция ва АҚШдан олинган маълумотларга кўра, охирги беш-ўн йил ичида ҳар куни олти стакандан кофе истеъмол қилганларда склероз истеъмол қилмаганлардан 28-30 фоизга камроқ бўлган.\nОлимларнинг таъкидлашларича, улар склероз ривожланишининг кичик хавфи ва кофени истеъмол қилишнинг тўғридан-тўғри алоқасини топганларига ишончлари йўқ. Лекин уларнинг ҳайвонларда олиб борган тадқиқотларга кўра, кофени истеъмол қилиш нейродегенератив (Альцгеймер ва Паркинсон) касалликларини профилактика қилиш учун фойдаси борлигини айтишган.


19:40 / 15.05.2017\n“Бир макон – бир йўл” ташаббуси доирасида олий даражадаги форум иштирокчилари икки кунлик мунозаралар давомида жиддий ижобий натижаларга эришишди. Бу ҳақда ХХР раиси Си Жинпинг форум якуни бўйича ўтказилган матбуот-анжуманида маълум қилди.\n"Форум доирасида амалий ҳамкорлик даражасини оширишга ва жиддий ижобий натижаларга эришишга муваффақ бўлдик", - дея айтиб ўтди Хитой етакчиси.\nШунингдек, унинг таъкидлашича, Хитой ташаббус иштирокчиларига бундан кейин ҳам керакли кўмак кўрсатишга, инфратузилма лойиҳаларини ривожлантиришга, ўзаро алоқаларни яхшилаш устида ишлашга, қашшоқлик ва коррупция билан курашишга тайёр.\nХитой 2013 йилда “Бир макон – бир йўл” иқтисодий ривожланишнинг янги стратегияси ҳақида маълум қилди. У Евроосиё давлатлари ўртасида ўзаро алоқаларни йўлга қўйиш ва инфратузилмани яратишга мўлжалланган. Стратегия ривожланишнинг икки муҳим йўналишини қамраб олади: Ипак йўлининг иқтисодий макони ва денгиздаги Ипак йўли. Гап Шарқдан Ғарбга имтиёзли шартларда маҳсулотларни тўғридан-тўғри етказиб бериш учун савдо йўлагини яратиш ҳақида бормоқда.\nСи Жинпингнинг маълум қилишича, “Бир макон – бир йўл” ташаббуси инклюзив ва очиқ майдон бўлиб, бу ерда барча иштирокчилар тенг асосда ўз ҳиссасини қўшиши ва фойда олиши мумкин.\n“Бир макон – бир йўл” ташаббуси ривожланишнинг очиқ ва инклюзив негизидир, унда барча манфаатдор давлатлар иштирок этиши ҳамда тенг асосда ўз ҳиссасини қўшиши ва фойда олиши мумкин”, - дея айтиб ўтди Хитой раҳбари.\n"Биз янада очиқлик орқали қалин ўзаро манфаатли ҳамкорликни истаймиз, биз бу ҳамкорликни мафкуравий асосга боғлаш, қандайдир сиёсий босим ўтказиш ёки қандайдир экслюзив келишувларга эришиш ниятида эмасмиз”, - дея қўшимча қилиб ўтди Си Жинпинг.\nБундан ташқари, унинг айтишича, Хитой томонидан таклиф этилган “Бир макон – бир йўл” стратегияси, иштирокчи давлатлар саъй-ҳаракати билан тинчлик, фаровонлик ва инновациялар “йўлига” айланади.\n"Ишончим комилки, барча иштирокчиларнинг қўшма саъй-ҳаракати орқали "Бир макон – бир йўл" стратегияси тинчлик, фаровонлик, очиқлик, инновациялар “йўли” бўлади ва кейинчалик цивилизацияни бирлаштиради", - дея айтиб ўтди у форум якуни бўйича ташкил этилган матбуот-анжуманида.


ЯНГИ ДУНЁ » Blog Archive » Саиджаҳон Равоний: АРУЗНИ МУСТАҚИЛ ЎРГАНАМИЗ\nУсулимиздан фойдаланиш учун, қилиш керак иш шундан иборат-ки, аввал ғазални тўла ёзиб, сўнг барча мисраларда ёпиқ ва васл бўлмас ёпиқ ҳижоларни санаб, рақамлаб чиқамиз. Санашда, очиқ ва васл бўлувчи ҳижолар ҳам саналади, лекин улар рақамланмайди:\nАЛИШЕР НАВОИЙНИНГ ғазали:\nКеча келгумдур дебон ул сарвви гулрў келмади,\nЛаҳза-лаҳза чиқтиму, чектим йўлида интизор,\nКелди жон оғзимғаю ул шўхи бадҳу келмади.\nРўзигоримдек ҳам ўлғонда қоронғу келмади.\nКимса бормуким они кўрганда кулгу келмади.\nКўзларингдин неча су келгай деб, ўлтирманг мени,\nКим бори қон эрди келган, бу кеча су келмади.\nЭй Навоий бода бирла хуррам эт кўнглунг уйин,\nНе учунким, бода келган уйга қойғу келмади.\nЭнди бу ғазални ҳижоларга бўлиб, куйидагича рақамлаб чиқамиз:\n3 4 5 7 8 9 11 13\nКе-ча кел-гум-дур де-бон ул сар-ви гул-рў кел-ма-ди,\n1 3 7 8 9 11 13\nКўз-ла-рим-га ке-ча тонг от-қун-ча уй-қу кел-ма-ди.\n1 3 4 7 8 13 15\nЛаҳ-за – лаҳ-за чиқ-ти-му, чек-тим йў-ли-да ин-ти-зор,\n1 3 4 5 8 11 13\nКел-ди жон оғ-зим-ға-ю ул шў-хи бад-ҳу кел-ма-ди.\n4 5 7 8 9 11 13 15\nО-ра-зи-дек ой-дин эр-кан-да гар эт-ти эҳ-ти-ёт,\nРў-зи-гор-им-дек ҳам ўл-ғон-да қа-рон-ғу кел-ма-ди.\n1 4 5 7 8 9 11 15\nУл па-ри-ваш ҳаж-ри-дин-ким йиғ-ла-дим де-во-на-вор,\nКим-са бор-му-ким о-ни кўр-ган-да кул-гу кел-ма-ди.\n1 3 4 8 9 11 12 13\nКўз-ла-ринг-дин не-ча су кел-гай деб, ўл-тир-манг ме-ни,\nКим бо-ри қон эр-ди кел-ган, бу ке-ча су кел-ма-ди.\n5 7 8 9 11 12 15\nТо-ли-би со-диқ то-пил-мас йўқ-са ким қўй-ди қа-дам,\n1 3 5 7 8 11 13\nЙўл-ға ким ав-вал қа-дам маъ-шу-қи ўт-ру кел-ма-ди.\n1 4 7 9 11 12 13 15\nЭй На-во-ий бо-да бир-ла хур-рам эт кўнг-лунг у-йин,\n3 4 7 8 9 11 13\nНе у-чун-ким, бо-да кел-ган уй-га қой-ғу кел-ма-ди.\nКўриб турибмиз-ки, бирорта мисрада ҳам 2, 6, 10 ва 14 рақамлар йўқ. Яъни, шу ҳижолар очиқ, ёки васл бўлиб очиқ ҳижога айланган ҳижолар. Мисраларнинг шартли тизими куйидагича бўлиб:\n– V – – – V – – – V – – – V –\nРукнлари куйидагича бўлиб:\nРукнларга бўлиниши куйидагича бўлиб:\nКечакелгум / дурдебонул / сарвигулрўк / елмади,\nКесилиши ва васл бўлиши куйидагича бўлади:\nКеч А кел гум дур ДЕ бон ул сар ВИ гул рўк ел МА ди,\nЭнди, иккинчи ғазалга ўтамиз (албатта, биз буни ўрганиш учун олдик, танқид қилиш учун эмас):\nЖЎРА МАҲЗУНИЙ ғазали\nҚўшиб нозингга ишқингни, эй кўрсат жамолингни,\nСарви гулларга монанди, эй қадди ниҳолингни.\nИстарман тоза чаманни жилваси сарв сумандек,\nҚайси бир порлаган юлдуз банд этмиш хаёлингни.\nСухбатинг нози бор гўё шарм, ҳаё, одобингда,\nСенга муносибдир иқбол, кўрмайин заволингни.\nГул ҳусн бермиш ажаб ошиқлар орзу қилгандек,\nКибрсиз меҳрингни кўрсат, мен тилайман қамолингни.\nОлам аҳли йиғлар, гул юзингда ғам кўрса агар,\nҚиров қўнгай юзингга, сочма чашми зилолингни.\nОлур андоза шодликлар сенинг гулчеҳрангдан ёр,\nУмрим авжида боқарман, тополмай мисолингни.\nВисолига етарман, деб, сабрли бўл Махзуний,\nТилдан қўйма: “Сабр таги олтин” дер мақолингни.\nЭнди, бу ғазални ҳам, аввалгидек, ёпиқ ва васл бўлмас ҳижоларини рақамлаб чиқамиз:\n2 4 6 7 9 10 11 14\nҚў-шиб но-зинг-га иш-қинг-ни, эй кўр-сат жа-мо-линг-ни,\nСар-ви гул-лар-га мо-нан-ди, эй қад-ди ни-ҳо-линг-ни.\n1 2 3 7 9 12 14 15\nИс-тар-ман то-за ча-ман-ни жил-ва-си сар-в су-ман-дек,\n1 3 4 6 7 8 9 10 11 14\nҚай-си бир пор-ла-ган юл-дуз бан-д эт-миш ха-ё-линг-ни.\nСух-ба-тинг но-зи бор гў-ё шар-м, ҳа-ё, о-до-бинг-да,\n5 7 8 9 11 14\nСе-нга му-но-сиб-дир иқ-бол, кўр-ма-йин за-во-линг-ни.\n1 2 4 9 11 13 14 15\nГул ҳус-н бер-миш а-жаб о-шиқ-лар ор-зу қил-ган-дек,\n1 3 4 5 7 8 9 11 12 15 (1 ҳижо ортиқча)\nКиб-р-сиз меҳ-ринг-ни кўр-сат, мен ти-лай-ман қа-мо-линг-ни.\nО-лам аҳ-ли йиғ-лар, гул ю-зинг-да ғам кўр-са а-гар,\nҚи-ров қўн-гай ю-зинг-га, соч-ма чаш-ми зи-ло-линг-ни.\n3 6 7 8 10 11 12 13 14 15\nО-лур ан-до-за шод-лик-лар се-нинг гул-чеҳ-ранг-дан ёр,\n1 2 3 7 8 10 11 14\nУм-рим ав-жи-да бо-қар-ман, то-пол-май ми-со-линг-ни.\n6 7 8 9 12 13 15\nВи-со-ли-га е-тар-ман, деб, саб-р-ли бўл Мах-зу-ний,\n1 2 3 5 9 10 11 14\nТил-дан қўй-ма: “Саб-р та-ги ол-тин” дер ма-қо-линг-ни.\nКўриб турибмиз-ки, мисраларда 1-дан 15-гача ёпиқ ҳижолар мавжуд. Яъни, ҳеч қандай рукн(устун)лар йўқ, ва дадил айтишимиз мумкин, бу ғазал арузда ҳам, туроқда ҳам ёзилмаган. Бу шеъриятнинг иккала вазн тизимларининг бузилиши. Биз ғазал муаллифига ҳурмат сақлаган ҳолда, “Шарқ Юлдузи” тахририяти ҳам мумтоз шеъриятимзинг асоси бўлмиш – аруздан бехабарликларидан, афсусланамиз.\nАсли, бу ғазалнинг ҳижоларини 7-чи мисрадаёқ санашни тўхтатсак ҳам бўларди. Чунки, 1-да 15-гача ёпиқ ҳижолар аниқланган эди. Лекин биринчи марта қўрсатилишда, яхшироқ тушуниб олишларимиз учун, охиригача санадик. Кейинги, мустақил ўрганишларингизда, охиригача санаш шарт эмас.\nҲурмат ила, С.Равоний\nOne Response to “Саиджаҳон Равоний: АРУЗНИ МУСТАҚИЛ ЎРГАНАМИЗ”\nS.Zayn... said on februari 25th, 2013 at 4:05 f m\nЭмайлимга бир хат келиб, муаллиф Навоийнинг 6-чи ва 13-чи мисраларида, 6-чи ва 10-чи ҳижолар ёпиқ турибди-ку, деб ёзибди. Тўғри, ”… ҳам ўлғонда…” ва ”… хуррам эт…” ёзилса-да, булар, ”… ҳа – мўлғонда…” ва ”… хур- ра – мэт…”, деб ўқилади.


Нусайба бинти Каъб Ансорийя (Умму Уммора)\nУмму Уморанинг асл исми Насиба (Нусайба) бинти Каъб ибн Амр ибн Авф ибн Мабзул Нажжорийя Маданийядир. У ҳаммага ибрат кўрсатган ва яхшилик қилиш борасида намуна бўлган улуғ саҳобия аёлларнинг биридир.\nИмом Заҳабий ривоят қилади: “Расулуллоҳ соллаллоҳу алайҳи ва салламнинг: “Бугун Нусайба бинти Каъбнинг ўрни фалончи ва фалончининг ўрнидан яхшидир”, деганларини эшитдим”.\nНусайба бинти Каъб саховати билан танилган, ислом ва мусулмонлар хизматида улкан ишларни қилган оилада улғайди. Акаси Абдуллоҳ ибн Каъб Мозиний Бадр жангида қатнашган саҳобийлардан эди. Яна бир акаси Абдураҳмон эса, Табук ғазотидан олдин Расулуллоҳ соллаллоҳу алайҳи васалламнинг олдиларига йиғлаб келган етти саҳобийнинг бири бўлди. Улар Расулуллоҳ соллаллоҳу алайҳи васалламнинг олдиларига келиб, жангга бориш учун бирорта улов топиб беришларини сўраган эдилар. Расулуллоҳ уларга улов топиб бера олмадилар. Ноилож орқаларига қайтар эканлар, кўзлари ёшланди. Одамлар уларни “Кўз ёши тўкувчилар” деб атаган эди. Шунда улар ҳақида ушбу оят нозил бўлди: Шунингдeк, сизнинг ҳузурингизгa улaрни улoвли қилиб қўйишингиз учун кeлгaнлaридa, "сизлaрни улoвли қилишгa нaрсa тoпa oлмaймaн", – дeдингиз. Улaр эсa сaрф қилишгa нaрсa тoпa oлмaгaнлaри учун ғaмгин бўлиб, кўзлaридaн ёш oқиб қaйтиб кeтдилaр. Улaргa ҳaм (тaънa йўқ) (Тавба, 92).\nТурмуш ўртоғи Зайд ибн Осим ибн Амр Мозиний Нажжорий Исломга биринчилардан бўлиб кирган, икки ўғли Ҳабиб ва Абдуллоҳ Расулуллоҳ соллаллоҳу алайҳи васалламнинг саҳобалари бўлиш бахтига эришган эди. Умму Умора розияллоҳу анҳо кейинчалик Ғозийя ибн Амр ибн Атийя Мозиний Нажжорийга турмушга чиқди. Ундан икки фарзанд Тамим ва Хавла дунёга келди. Аллоҳ таоло ҳар иккисига ҳам ҳидоят ва ихлос неъматини берди.\nУҳуд жангида Умму Умора розияллоҳу анҳо бир неча жойидан жароҳатланди. Бу жароҳатларнинг энг каттаси елкасидаги Ибн Қомиа жароҳатлаган оғир жароҳат эди. Расулуллоҳ соллаллоҳу алайҳи васаллам унинг жароҳатини кўриб ўғли Абдуллоҳга онасининг жароҳатини боғлаб қўйишни буюрдилар ва: “Сиздек оилага Аллоҳ таолонинг баракаси бўлсин! Онангнинг мақоми фалончи ва фалончиларнинг мақомидан яхши, отангнинг (ўгай ота) мақоми фалончи ва фалончининг мақомидан яхши, сенинг мақоминг фалончи ва фалончининг мақомидан яхши, Аллоҳ таоло сиздек оилага раҳм қилсин!” дедилар. Бу гапларни эшитган Умму Умора розияллоҳу анҳо: “Аллоҳ таолодан дуо қилиб сўрасангиз, жаннатда мени сизга ҳамроҳ қилса!” деди. Шунда Расулуллоҳ соллаллоҳу алайҳи васаллам: “Эй Аллоҳ, уларни жаннатда менга ҳамроҳ қилгин!” деб дуо қилдилар. Бу дуони эшитган Умму Умора розияллоҳу анҳо: “Энди менга дунёда нима етса ҳам парво қилмайман” деди.\nБу саҳобия аёл сабр қилиш борасида ҳам улуғ мартабаларга эришган. Ўғли Ҳабиб ўлдирилганида Аллоҳ таолодан савоб умидида сабр қилди. Расулуллоҳ соллаллоҳу алайҳи васаллам уни Ямомада пайғамбарлик даъвоси билан чиққан Мусайлама каззобнинг олдига юборган эдилар. Мусайлама ундан: “Муҳаммаднинг (с.а.в.) расул эканига гувоҳлик берасанми?” деб сўради. Ҳабиб: “Ҳа” деди. Мусайлама: “Менинг расул эканимга гувоҳлик берасанми?” деб сўради. Ҳабиб: “Гапингни эшитмадим!” деди. Бир неча бор сўраганда ҳам шу жавобни олгач, Мусайлама унинг аъзоларини бирма-бир кесиб ташлади.\nУмму Умора розияллоҳу анҳо Абу Бакр розияллоҳу анҳунинг олдиларига келиб Мусайлама каззобга қарши жанга кетаётганлар билан бирга боришга изн сўради. У зот Холид ибн Валид розияллоҳу анҳу билан маслаҳатлашиб, унга изн бердилар. Ўша вақтда олтмиш ёшни қоралаб қўйган бўлса ҳам унинг қасду иродаси кучсизланмаган эди. Ушбу кундаги жангда ўн бир жойидан жароҳатланса ҳам ғайрати сусаймади. Улар зафар қучдилар. Умму Умора розияллоҳу анҳо халифалар даврида ўзига лойиқ мартабада ҳаёт кечирди. Абу Бакр розияллоҳу анҳу бу аёлнинг зиёратига келар ва баъзи масалаларда маслаҳатлашиб турардилар. Умар розияллоҳу анҳу ҳам бу аёлнинг ҳурматини жойига қўяр эдилар. Саҳобия ҳижратнинг ўн учинчи йили Умар розияллоҳу анҳунинг халифалик даврида вафот этди. Аллоҳ ундан рози бўлсин!\nМанбалар асосида Дилфуза РАҲИМОВА тайёрлади.\n3278 марта ўқилди\nДругие материалы в этой категории: « Муоз ибн Жабал\tХайрли дуолар – Пайғамбар алайҳиссаломдан мерос »


Саудияга ёши 25дан ошган аёллар энди маҳрамсиз бора олади\nСаудия Арабистонидаги Жидда шаҳри манзараси.\nСаудия Арабистони ёши 25дан ошган аёлларга маҳрамсиз 30 кунгача саёҳат қилиш учун мамлакатга кириш визаларини бера бошлашини маълум қилди. Мазкур қарор жорий йилнинг 1-чорагидан кучга кириши айтилмоқда.\nСаудия Арабистонига бунга қадар аёллар фақат маҳрами билангина бора олар эди. Энди бундай талаб фақат 25 ёшгача бўлган қизлар ва аёллар учун мавжуд бўлади.\nСаудия давлат сайёҳлик комиссияси бундай қарор мамлакатга сайёҳларни кўпроқ жалб қилиш мақсадида қабул қилинганини билдирди.\nСаудия Арабистонида 2017 йилнинг июнида31 ёшли шаҳзода Муҳаммад бин Салмон валиаҳд деб эълон қилинганидан сўнг бир қатор ўзгаришлар бўлгани кузатилади. Жумладан, ўтган йилнинг октябрида аёлларга автомобил бошқариш ва жамоат жойларидаги тадбирларда иштирок этиш ҳуқуқи берилди.\n2017 йил охирларида Саудия Арабистонида 35 йилллик тақиқдан сўнг ёпиб қўйилган кинотеатрларни қайта очишга рухсат берилди.


Суриянинг Россиядаги элчиси Туркия президенти Тойиб Эрдўғанни “телба” деб атади\n00:05 / 20.10.2015\nСуриянинг Россиядаги элчиси Риёд Ҳаддод Туркия президенти Ражаб Тойиб Эрдўғанни суриялик муҳожирлар билан боғлиқ вазиятга билдираётган муносабати учун танқид қилди ва уни “телба” деб атади. Бу ҳақда Ҳаддод “Газета.Ru” ахборот порталига берган интервьюсида айтиб ўтди.\n“Европада суриялик муҳожирлар муаммосини шахсан Эрдўғаннинг ўзи яратди, чунки Европага қочиб кетганларни асосан аввал Туркиядаги қочқинлар лагерларида яшаганлар ташкил қилади. АҚШ ва Европа Иттифоқи Эрдўғанга қочқинлар учун Сурияда буфер ҳудуд яратиш учун рухсат бермагандан кейин у чегараларни очиб юборди ва қочқинлар ёки қонуний йўл, ёки мафиоз гуруҳлар ёрдамида Европага йўл олдилар. Эрдўған бу вазиятдан ЕИга босим ўтказиш учун фойдаланди”, деб айтди Ҳаддод.\n“Эрдўған катта сиёсий хатоларга йўл қўймоқда. У минтақадаги барча давлатлар душманига айланди, Усмон империясини қайта тиклаш борасида амбицияларга эга. Мен умуман уни телба ва ўзини мисли султондек ҳис қилмоқда, деб ҳисоблайман. Муаммонинг асоратларини эмас, илдизини даволаш керак. Қочқинлар Сурия армиясидан қочгани йўқ, улар қўрқув солаётган ва тинч фуқароларни ўлдираётганлардан қочдилар”, деб қўшимча қилди Ҳаддод.\nҲаддод Сурия бошқа давлатларга қочқинларни қабул қилиш илтимоси билан мурожаат қилмаётгани, чунки барча қочқинлар уйларига қайтишни истаётганини таъкидлаб ўтди.


hidoyat.uz – “Мовароуннаҳр” нашриётининг сайти - Тавбаларимиз қабул бўлсин\nИбн Умар ривоят қилади: «Расулуллоҳ : “Банданинг жони ғарғарага келгунига қадар унинг тавбаси қабул бўлади”, деб марҳамат килганлар» (Имом Термизий).\nИсломдан узоқлашиш ва ҳаё каби соф қадриятларни унутиш натижасида инсон нафсининг қулига айланади. Масалан, айримларга ўхшаб, юриш-туриш, кўриниш, сўзлаш, ҳатто фикрлашда ўзини, миллий қадриятимиз қолиб, ғарбнинг “оммавий маданият”га етакловчи ғояларини намуна сифатида қабул қилиш катта хатодир.\nТавба қилувчи бутунлай ўнгланиб, яхши амалларга киришмас экан, унинг тавбаси дуруст бўлмабди. Аксинча, биз Пайғамбаримизнинг гўзал хулқларига эргашмоғимиз керак. Шундагина адашмаймиз, тавбаларимиз, яхши амалларимиз қабул бўлади, раҳматга эришамиз. Аллоҳ таоло: “Ким (шу дунёда) тавба қилса ва имон келтириб, яхши амал қилса, Аллоҳ ана ўшаларнинг ёмонлик (гуноҳ)ларини яхшилик (савоб)ларга айлантириб қўюр. Аллоҳ мағфиратли ва раҳмли зотдир” (Фурқон, 70) дея марҳамат қилган.\nЮлдуз КОМИЛ қизи тайёрлади.


Зоҳир Пиримов ва Азамат Алланиёзов "Навбаҳор"да / CHAMPIONAT.asia\n08:04Вальверде: “15 кун илгари требл ҳақида ўйлаётгандик. Аммо...” 1 07:45Мюллер: “Бавария” ирода кучини намойиш этди” 4 07:30U-20 Аргентина - Жанубий Африка 5:2 0 07:25U-20 Франция - Саудия Арабистони 2:0 0 07:20U-20 Панама - Мали 1:1 0 07:15U-20 Португалия - Жанубий Корея 1:0 0 04:45"Барселона" - "Валенсия" 1:2 11 04:40"Болонья" - "Наполи" 3:2 0 04:35"Лейпциг" - "Бавария" 0:3 0 03:43Olamsport: Россиялик хоккейчилар ЖЧ ярим финалида ўйнашди, ногиронлар аравачасидаги Серена ва бошқа хабарлар 0 03:30Спортчилар ижтимоий тармоқларда 1 02:06Испания Кубоги: "Валенсия" 100 йиллик юбилейида "Барселона"ни финалда доғда қолдириб совринга эга чиқди 80 01:12"RRR"нинг "Бавария"даги сўнгги расмий баҳсида мюнхенликлар финалда ғалаба қозонишди ёхуд афсоналар совринлар билан кузатилмоқда 14 23:51«Арсенал» Озарбайжонга 24 футболчи билан етиб борди 13 23:27Рамос "Реал"дан кетмоқчи, унинг ўрнига "Челси" ҳимоячиси келиши мумкин 15\nЗоҳир Пиримов ва Азамат Алланиёзов "Навбаҳор"да\n09 янв 2018 07:49\n"Навбаҳор"нинг Тошкентда ўтказилаётган йиғини давом этмоқда.\nКеча жамоа сафига тўрт нафар ёшлар жамоаси аъзоларини қўшилди: Юнусбек Абдувоҳидов, Акмал Турғунбоев, Аббос Ғуломов ва Музаффар Абдуллаев. Ушбу футболчилар кеча асосий таркиб билан машғулотларда иштирок этди.\nЖамоаниг Тошкентдаги вақтинчалик қароргоҳига кеча Зоҳир Пиримов ва Азамат Алланиёзов каби футболчилар етиб келишди. Ушбу футболчилар жамоа бош мураббийи Илҳом Мўминжонов билан суҳбатда бўлиб, айрим масалаларда ўзаро келишувга эришишди. Бугун ҳар икки футболчи ҳам машғулотларга қўшилади.\nЁдингизда бўлса Зоҳир Пиримов ўтган йилги мавсум аввалида ҳам жамоа машғулотларида қатнашганди. Лекин, чемпионат бошланишидан олдин "Бухоро" клубига ўтиб кетганди. Азамат Алланиёзов эса 2017 йилги мавсумни "Қизилқум"да бошлаб давралар оралиғида "Бухоро" жамоасига кўчиб ўтганди.\nТошкентдаги йиғин давомида тўртта назорат ўйини ўтказилиши ҳақида маълумот бергандик. Дастлабки учрашув 11 январь куни "Оқ-тепа" жамоасига қарши ўтказилади. Мазкур ўйин "Оқ-тепа" ўйингоҳида соат 15:00 да бошланади.\nКанчельскис матбуот анжуманида "Андижон" футболчиларини раққосаларга тенглаштирди, ҳакамни эса умрбод футболдан четлатиш шартлигини айтди (тўлиқ) 343\n"Барчаси ҳакамнинг виждонига ҳавола. Худдики, раққосалар майдонга чиққандек" - Андрей Канчельскис иштирокидаги матбуот анжумани 49\nСуперлига. "Андижон" Наманганда дуранг ўйнади 510\nФутзал. "Металлург" - "Навбаҳор" 2:5 6\n"Навбаҳор" - "Металлург" 0:0. Хавфли вазиятларни томоша қилинг 5\nАндрей Канчельскис "Металлург" билан ўйиндан кейин: "Футболни раққосалар ўйнамайди" 190


AҚШ Россия ва Хитой туфайли "арвоҳлар армияси"ни қайта тикламоқчи\nAмерика қуролли кучлари Россия ва Хитой билан учувчисиз учиш техникаси соҳасида технологик пойгада, деб ёзади Popular Mechanics.\nМуаллиф Кайл Мизокамининг таъкидлашича, AҚШ армияси ҳозирда уч турдаги автоматик жанговар бўлинмалар устида ишламоқда. Улар ҳажми, техник жиҳозлари ва бажариладиган вазифалари билан фарқ қилади.\nУнинг фикрича, бу йўналиш айниқса муҳим, чунки шунга ўхшаш дронлар Россия ва Хитойда ишлаб чиқарилмоқда. Мизоками қўшинларни керакли миқдордаги жанговар роботлар билан биринчи бўлиб таъминлайдиган мамлакат муҳим устунликка эга бўлишини таъкидлайди.\nМақолада, шунингдек, Иккинчи жаҳон уруши пайтида генерал Паттоннинг "арвоҳлар армияси" билан янги воқеаларни солиштирган генерал-майор Росс Кофманнинг сўзлари келтирилган.\n"Aгар сиз қоронғида бўлсангиз ва бу машиналарнинг яқинлашишини эшитсангиз, уларнинг қаердалигини тўлиқ англамасангиз, қўрқинчли бўлади", деди у.\n"Aрвоҳлар армияси" - Иккинчи жаҳон уруши пайтида Aмерика қўшинларининг бўлинмаси бўлиб, унинг асосий мақсади ўзини бошқа иттифоқчи армия сифатида яшириш ва душманни йўлдан оздириш эди. Aскарлар сохта танклар, юк машиналари ва сохта радио эшиттиришлардан фойдаланишган.\nAлоқа маълумотлари юқори даражада таснифланган. Ҳукумат буни фақат 1996 йилда эълон қилди.\nКиритилди: 20:11 05.08.2021. Ўқилди: 2323 марта. Фикрлар сони: 0 та.


Жаҳон 1803 10.08.2019 15:56:26\nЖорий йилнинг 5 август куни Al Jazeera томонидан ўзбекистонлик тарихчи олим Андрей Кубатиннинг ҳибсга олиниши билан боғлиқ мақола эълон қилинди. Жумладан, мақолада қуйидагилар ҳақида сўз юритилади.\nАндрей Кубатин 2017 да Туркия фойдасига жосуслик қилишда айбланган, аммо унинг ўзи инсон ҳуқуқлари гуруҳлари билан биргаликда айбловларни рад этмоқда.\n2017 йил 25 март куни Тошкент шаҳрида 35 ёшли туркий тиллар ва тарих олими ва Тошкент Шарқшунослик Институти дотсенти Андрей Кубатиннинг иш соатлар тугаб уйга кетишга тараддудланаётган эди.\nУ ўз нарсаларини, шу жумладан, йиллар давомида тўпланган илмий адабиётлари жойланган қаттиқ дискни олди ва бинони тарк этди.\nУ туркиялик сайёҳлар учун Ўзбекистон бўйича қўлланма тайёрлаш учун электрон кутубхонага муҳтож бўлган Турк Ҳамкорлик ва Мувофиқлаштириш Агентлиги (ТIKA) нинг маҳаллий ходими Музаффар Жониев билан учрашиш ниятида эди.\nТIKА - Ўзбекистон ва Марказий Осиёнинг бошқа мамлакатларида қонуний равишда фаолият олиб бораётган турк ташкилоти – лойиҳа бўйича Кубатинга иш таклиф қилди, аммо у вақт етишмаслигини сабаб қилиб рад жавобини берди. Бунинг ўрнига Кубатин баъзи илмий материалларни бўлишишни таклиф қилди.\nЎша пайтда Кубатин учрашувдан олдин Жониев Миллий хавфсизлик хизмати билан алоқада бўлганини билмас эди.\nУ иш жойининг олдида Жониев билан учрашди ва унга қаттиқ дискни топширди.\nУлар оқ седан томонидан тўхтатилди. Икки киши машинадан чиқиб, Кубатинни уриб, уни машинага судрай бошлайди.\nБу одамлар Миллий Хавфсизлик Хизматининг агентлари бўлиб, уларнинг жисмоний қийноқлардан тез-тез фойдаланишлари кўпчиликка маълум бўлса керак.\nУлар Кубатинни яқин орадаги ички ишлар бошқармаси бўлимига олиб кетишди, у ерда икки кун давомида шафқатсиз тарзда сўроқ қилинди.\nНатижада, Кубатинга зобитларнинг буйруқларига бўйсунмаганлиги учун 15 кун маъмурий қамоқ жазоси тайинланди.\nМуаммолари шу билан якун топишига умид қилган Кубатиннинг катта кўнгилсизликлар ҳали олдинда эди.\nУзоқ муддатли тергов ва 30 дақиқали суд жараёнидан сўнг, 2017 йил декабр ойида Тошкент ҳарбий судида бир боланинг отаси Кубатин жосуслик ва давлатга хиёнатда абйдор, деб топилиб, 11 йилга муддатга озодликдан маҳрум этилди.\n“Гарчи мен ҳеч қандай махфий материалларга эга бўлмаганим исботланган бўлса ҳам, биринчи суд мени Туркияга давлат сирларини топширганликда айблади. Кейин улар мени Ўзбекистонга қарши душманлик фаолиятини қўллаб қувватлашда айблади, бироқ айни пайтда Ўзбекистонда ишлашни давом эттираётган ТIKА ва унинг раҳбарларига қарши ҳеч қандай айблов эълон қилинмади”, дейди Кубатин.\n“Мен ҳукмни эшитгач бундан норози бўлдим ва судга қайта мурожаат қилдим. Қаттиқ дискда бўлган китоблар текширилди ва уларнинг барчаси ҳамма ўқиши мумкин бўлган маълумот эканлиги исботланди, аммо бу ҳисобга олинмади”.\nМурожаат бўйича Кубатиннинг ҳукми беш йилга қисқартирилди.\n“Мен бундай материалларни олдин ҳам кўплаб олимларга берганман. Булар шунчаки ўқув материали ва уларни кимгадир беришда ҳеч қандай ноқонунийлик йўқ, бу олимлар орасида кенг тарқалган амалиётдир”- деди, Кубатин.\nБироқ, ислоҳотларга қарамасдан, давлат ичидаги давлат деб тарифланадиган хавфсизлик идоралари исботсиз айбловлар, жумладан, давлат хиёнати билан шахсларни таъқиб қилишда давом этмоқда.\nИнсон ҳуқуқлари ҳимоячилари Кубатин каби инсонлар Ўзбекистоннинг дунё миқёсидаги янги қиёфасини қўллаб -қувватлаш учун тезда озод қилиниши кераклигини айтишмоқда.\n2018 йил бошида Ш. Мирзиёев 23 йил давомида Миллий хавфсизлик хизматини бошқарган раҳбарларини ишдан бўшатиб, хизматни Давлат хавфсизлиги хизмати деб қайта номлади.\nЯнги ном ёндашувни ўзгартириш ва ўтмишда қилинган адолатсизликлардан воз кечишга туртки бўлади, деб қабул қилинган эди.\nКубатиннинг айтишича, ислоҳотлардан сўнг унга қамоқхонада яхшироқ муносабатда бўлина бошланди.\nОлдин калтакланиш тез-тез содир бўлар ва у одатда мажбуран уйқудан маҳрум қилинарди. Беш ой мобайнида у оиласи ва адвокати билан алоқага чиқа олмади. Унинг сўзларига кўра, ҳозир унинг аҳволи яхшиланди.\nАммо расмийлар фақатгина унинг синглиси Клара Сахарова акасини озод қилиш учун жамоатчилик курашини бошлагандагина олимнинг ишини жиддий кўриб чиқишни бошладилар.\n2018 декабр ойида олимнинг синглиси ижтимоий тармоқларда видео жойлаб унда акаси бошига тушган кулфатларга эътибор беришларига эришиш учун ўзини ёқиб юборишини айтган эди.\n“Нима учун мен бундай йўл тутганимни биласизми? Акам беш йил қамоқ жазосига ҳукм қилинганида, улар акамни кечирим сўрашга мажбурлашди, лекин у рад этди. Унинг айбсиз эканлиги боис ҳам ҳеч нарса ёзиб бермаслигини айтган” – дейди Клара Сахарова.\nСахарова ҳеч қачон умидсизликкака тушмади. Бунинг ўрнига, у расмийларга, шу жумладан, президентга акасининг ишини қайта кўриб чиқишни сўраб хат ёзди. У ижтимоий тармоқларда ўз ҳаракатларининг тафсилотларини эълон қилиб турди.\nМаҳаллий ва халқаро олимлар Кубатинни озод қилишни қўллаб-қувватловчи мактубларга имзо чекдилар, Ўзбекистон жамоат ташкилотлари ҳам ҳаракатга қўшилди.\nАпрел ойида Бош прокуратура тергов жараёнида хатолар бўлганлигини инобатга олиб, ишни қайта кўриб чиқилиши ҳақида кўрсатма берди.\nСуд 2019 йил 28 май куни Кубатин ишини қайта кўриб чиқишни бошлади. Ҳозирда мазкур суд жараёнлари давом этмоқда.\nҲибсга олиш сабаблари ҳақида сўралганда, Кубатин жавоб беришдан олдин иккиланиб қолди:\n“Менимча, статистика қурбони бўлдим. Ўзбекистон билан Туркия ўртасидаги муносабатлар яхшиланиб бормоқда, шунинг учун Ўзбекистонда туркиялик айғоқчилар борлигини кўрсатишдан манфаатдор бўлган киши (икки давлат ўртасидаги яхши муносабатларни ҳуш кўрмаган) бўлиши мумкин”, - дейди Кубатин.


13:05 / 19.06.2018 | Adham | 3047\nАссалому алайкум! 1) Ўзим абутуриэнтман. Шу пайтгача вақтим тўғри келмайди деб, балки иймоним кучсизлик қилиб намоз ўқий олмаяпман. Бугун ярм кечаси қўрқинчли туш кўриб уйғондим. Тушимда дадамлар жуда жуда озиб кетган эканлар. Қўрқиб бошим оғриб уйғондим. Лекин дадам ҳаётда аксинча анча семириб кайфиятлари, ишлари яхши. Бунинг нима табири бўлиши мумкин? Агар нотўғри савол берган бўлсам минг бор узур. 2) абутуриэнтман менга қандай дуоларни, нималарни тавсия қиласизлар? 3) ҳозирча( бошланишига 2-3ой) фақат бомдод намозини ўқиб юрса бўладими? Жавоблар учун олдиндан каттакон раҳмат.\nВаалайкум ассалом! Сизни бенамозлигингизни оқибати қиёматда жуда абгор ва хор ҳолатда бўлишингизга кифоя қилади. Сиз бу каби тушларга берилмасдан ҳозирдан бошлаб пешонани саждага қўйиб намоз ва рўза каби Аллоҳнинг фарзларини бошланг. Бу ишларингиз намозни қазо қилишга узр бўлмайди. Аллоҳ фарз қилган ишнинг олдида қолган ҳаммаси бекор. Бенамозларнинг аҳволи оғир.


15:23 / 23.11.2018 26407\nБош оғриғи – ёқимсиз ҳолат. Ишхонада диққатни жамлашга, кечки пайтлари дам олиш ва ухлашга, тонгда эса – муаммоларсиз уйғонишга қўймайди. Дорилар бироз вақт давомидагина уни бартараф эта олади. Бироқ бошқа йўли ҳам бор – озиқ-овқат маҳсулотлари. Музлаткични кўздан кечиринг. Балки оғриқдан халос бўлишингиз учун сизга айнан мана шу маҳсулотлар етишмаётгандир.\nB12 ва фолий кислотаси\nУсиз зўриқиш, диққатни жамлай олмаслик ва мигрень сизни доимий равишда таъқиб қилади. Бу фойдали моддани назардан қочирманг. Дефицит ўрнини тўлдириш мақсадида менюга қизил лавлаги, қовоқ, тухумни киритинг.\nЯнги сабзавот, дон-дун ва ловия бу витаминга бой. У нафақат ёқимсиз оғриқдан халос этади, балки ичак фаолиятини ҳам нормаллаштиради.\nШунинг учун эрталаблари бошингиз оғрийди. Кўпроқ тухум ва денгиз маҳсулотларини истеъмол қилинг ва кўпроқ сайрга чиқинг.\nМис ва темир\nЖигар, денгиз карами, ёнғоқлар сизга ёрдамга келади. Агар организмда бу элементлар кам бўлса, бош тез-тез оғрийди, артериал қон-босим тушиб кетади.\nАгар овқатга боғлиқ бўлмаса-чи?\nУ ҳолда спорт, сайр, пиёда юриш – оддийроқ қилиб айтганда тоза ҳаводаги фаоллик. Саломатлик учун фойдали бўлган айнан шу машғулотлар куч ва қувват тўплашда ёрдам бериб, дорихонадаги ҳар қандай дори воситасидан кўра оғриқлардан яхшироқ халос этади.\nСиз юқорида айтилган маҳсулотларни истеъмол қиласизми?


Dubai Airshow-2015 - энг янги авиция техникаси намойиши - 12.11.2015, Sputnik Ўзбекистон\nБу йил Dubai Airshow да дунёнинг 50 мамлакатидан 800та корхона қатнашмоқда. Жумладан БААдан 234 корхона, АҚШдан – 185та, Буюк Британиядан - 67, Франциядан – 55... 12.11.2015, Sputnik Ўзбекистон\n21:15 12.11.2015 (янгиланди: 10:45 13.11.2015)\n© Sputnik / Евгений Биятов / Фотобанкка ўтишbreitling wingwalker ҳаво акробатлари гуруҳи boeing stearman e 75 самолетида. Dubai Airshow-2015, халқаро авиация кўргазмасида.\n© Sputnik / Евгений Биятов / Фотобанкка ўтишbreitling wingwalker ҳаво акробатлари гуруҳидан каскадер қиз boeing stearman e 75 самолетида. Dubai Airshow-2015, халқаро авиация кўргазмасида.\nbreitling wingwalker ҳаво акробатлари гуруҳидан каскадер қиз boeing stearman e 75 самолетида. Dubai Airshow-2015, халқаро авиация кўргазмасида.\n© Sputnik / Евгений Биятов / Фотобанкка ўтиш"Dubai Airshow-2015" халқаро авиация кўргазмасида "Рособоронэкспорт" компанияси стенди.\n"Dubai Airshow-2015" халқаро авиация кўргазмасида "Рособоронэкспорт" компанияси стенди.\n© Sputnik / Евгений Биятов / Фотобанкка ўтиш"Dubai Airshow-2015" халқаро авиация кўргазмасида "Boeing" компанияси стенди.\n"Dubai Airshow-2015" халқаро авиация кўргазмасида "Boeing" компанияси стенди.\n© Sputnik / Евгений Биятов / Фотобанкка ўтишЛойҳалаштирилаётган разведка ва зарба учувчисиз аппарати Dassault nEUROn. Dubai Airshow-2015, халқаро авиация кўргазмасида.\nЛойҳалаштирилаётган разведка ва зарба учувчисиз аппарати Dassault nEUROn. Dubai Airshow-2015, халқаро авиация кўргазмасида.\n© Sputnik / Евгений Биятов / Фотобанкка ўтишJF-17 Thunder қирувчи самолёти макети. Dubai Airshow-2015, халқаро авиация кўргазмасида.\nJF-17 Thunder қирувчи самолёти макети. Dubai Airshow-2015, халқаро авиация кўргазмасида.\n© Sputnik / Евгений Биятов / Фотобанкка ўтишДассо "Рафаль" (Dassault Rafale) кўп мақсадли қирувчи самолёти, Dubai Airshow-2015 халқаро авиация кўргазмасида.\nДассо "Рафаль" (Dassault Rafale) кўп мақсадли қирувчи самолёти, Dubai Airshow-2015 халқаро авиация кўргазмасида.\n© Sputnik / Евгений Биятов / Фотобанкка ўтишРоссияда ишлаб чиқарилган "Луч-5А" телекоммуникация ретрансляция қилувчи спутник. Dubai Airshow-2015, халқаро авиация кўргазмасида.\nРоссияда ишлаб чиқарилган "Луч-5А" телекоммуникация ретрансляция қилувчи спутник. Dubai Airshow-2015, халқаро авиация кўргазмасида.\n© Sputnik / Евгений Биятов / Фотобанкка ўтишBombardier Q400 кичик йўловчи самолёти, Dubai Airshow-2015 халқаро авиация кўргазмасида.\nBombardier Q400 кичик йўловчи самолёти, Dubai Airshow-2015 халқаро авиация кўргазмасида.\n© Sputnik / Евгений Биятов / Фотобанкка ўтишҚатнашчилар самолётни томоша қилишмоқда, Dubai Airshow-2015 халқаро авиация кўргазмасида.\nҚатнашчилар самолётни томоша қилишмоқда, Dubai Airshow-2015 халқаро авиация кўргазмасида.\n© Sputnik / Евгений Биятов / Фотобанкка ўтишAirbus A350 XWB (осмонда) йўловчи самолёти, Dubai Airshow-2015 халқаро авиация кўргазмасида.\nAirbus A350 XWB (осмонда) йўловчи самолёти, Dubai Airshow-2015 халқаро авиация кўргазмасида.\n© Sputnik / Евгений Биятов / Фотобанкка ўтишAirbus A350 XWB йўловчи самолёти, Dubai Airshow-2015 халқаро авиация кўргазмасида.\nAirbus A350 XWB йўловчи самолёти, Dubai Airshow-2015 халқаро авиация кўргазмасида.\n© Sputnik / Евгений Биятов / Фотобанкка ўтишTD220 VTOL учувчисиз вертолёт, Dubai Airshow-2015 халқаро авиация кўргазмасида.\nTD220 VTOL учувчисиз вертолёт, Dubai Airshow-2015 халқаро авиация кўргазмасида.\n© Sputnik / Евгений Биятов / Фотобанкка ўтишDubai Airshow-2015 халқаро авиация кўргазмасида томошабинлар.\nDubai Airshow-2015 халқаро авиация кўргазмасида томошабинлар.\n© Sputnik / Евгений Биятов / Фотобанкка ўтишAirbus A380-800 йўловчи самолёти, Dubai Airshow-2015 халқаро авиация кўргазмасида.\nAirbus A380-800 йўловчи самолёти, Dubai Airshow-2015 халқаро авиация кўргазмасида.\n© Sputnik / Евгений Биятов / Фотобанкка ўтишIOMAX компаниясининг Archangel самолёти, Dubai Airshow-2015 халқаро авиация кўргазмасида.\nIOMAX компаниясининг Archangel самолёти, Dubai Airshow-2015 халқаро авиация кўргазмасида.\n© Sputnik / Евгений Биятов / Фотобанкка ўтишАҚШнинг F-22 қирувчи самолёти, Dubai Airshow-2015 халқаро авиация кўргазмасида.\nАҚШнинг F-22 қирувчи самолёти, Dubai Airshow-2015 халқаро авиация кўргазмасида.\n© Sputnik / Евгений Биятов / Фотобанкка ўтишБААнинг Al Fursan учувчилик маҳорати гуруҳи, Dubai Airshow-2015 халқаро авиация кўргазмасида.\nБААнинг Al Fursan учувчилик маҳорати гуруҳи, Dubai Airshow-2015 халқаро авиация кўргазмасида.


ШИФОКОР КЕЧИКИШДА ДИСПЕТЧЕРЛАРНИ АЙБЛАДИ, СТАНЦИЯ БОШЛИҒИ ЭСА БУНГА "НОСОЗ" СОАТНИ БАҲОНА ҚИЛДИ\nТАҲЛИЛИЙ 17.09.2019 00:40\t210\n"UZTIME.UZ" эса навбатдаги мурожаатни холисона ўрганди\nЖорий йилнинг 4-сентябрь куни Қарши шаҳрининг "Эски шаҳар" ҳудудидаги маҳаллалардан биридан Республика шошилинч тиббий ёрдам илмий маркази Қашқадарё филиали тез тиббий ёрдам станцияси диспетчер ходимларига навбатдаги чақирув бўйича маълумот келиб тушади.\n21:58 да берилган чақирувга 22:28 да кириб келган тез тиббий ёрдам бригадаси фельдшери Сирожиддин Эсановнинг билдирилишича, уларга диспетчерлар бу ҳақда 22:20 билдиришган. Фельдшер эса бригаданинг етиб келиш вақтини масофа билан ўлчаб исботлаб беради ва ўша ернинг ўзидаёқ диспетчерларга қўнғироқ қилиб вазиятни ойдинлаштиришга уринади. Маълум бўлишича, ўша куни навбатчиликда бўлган диспетчерлар 6 нафар ходим бўлиб, улар телефон орқали вазиятга ойдинлик киритиб бера олишмаган ва орадан фурсат ўтиб масалани ўргангани борган мухбирга Тез тиббий ёрдам станцияси бош шифокори Воҳидов Улаш Юлдашевич ҳам, станция бош ҳамшираси ҳам айтарли изоҳ бера олишмаган.\nҲАММАСИГА НОСОЗ СОАТ АЙБДОР\n- Тўғри, ўша куни ростдан чақирув бўлган ва тез ёрдам бригадасининг кечикиб бориши кузатилган. Аниқлаштиришимча, ўша куни чақирувда ёш боланинг аҳволи билан боғлиқ жиддий ҳолатда ҳақиқатдан диспетчерларимиз томонидан масъулиятсизликка йўл қўйилганини тан оламиз,-дейди бош шифокор. Бизда ҳар бир чақирув махсус қайд дафтарига ёзиб борилади. Асосийси тез ёрдам бригадаси чақирувга кечикиб бўлса ҳам борган ва шифокор томонидан беморга биринчи тиббий ёрдам кўрсатилган. Диспетчерларимизнинг айбини тан оламиз, очиғи уларнинг хонасида ўрнатилган электрон соат вақти-вақти билан тўхтаб қолади. Кўп марта тўғирлаб қўйганмиз, аммо бари бир соат тўхтаб қолаверади. Айнан шунинг ҳисобига ҳам хабар кеч юборилган. Бундан ташқари, соат кечки 18:00 дан тунги 1:00 га қадар бизда "часпик" ҳисобланади. Сиз айтган вақт айнан шу соатларга тўғри келиб қолган.\nЯқин кунларда янги "Call center" ишга тушиш арафасида. Янги технологиялар ва кузатув камералари билан жиҳозланган хонада иш бошлаймиз. Ва умид қиламанки, бу каби ҳолатлар фаолиятимизда бошқа кузатилмайди.\nҚизиқ, ҳар куни тез тиббий ёрдамга эртаю-кеч қанчадан-қанча чақирувлар бўлади. Демак, асосан хонадонлардан тушадиган бу каби чақирувларга кечикиб боришга бош айбдор "НОСОЗ СОАТ" саналади. Шу арзирли баҳонами? Биргина деворда осиғлиқ турган ўша соатни бошқасига алмаштириш учун қанча маблағ зарур? Ахир шу соат "айбдор" экан, унда мантиқан ўйлаб қаралса, чақирувлар орасида ўта оғир ҳолатдаги беморлар ёки юқоридаги каби ёш болалар саломатлиги билан боғлиқ вазиятларнинг охири нохуш оқибатларга олиб келса-чи? Наҳотки, шуни баҳона қилиш мумкин? Бу саволга ҳам станция бош шифокори жавоб берди:\n-Афсуски, бизда республика молия вазирлиги ва вилоят молия бошқармаси томонидан ажратилган сметада ортиқча ҳаражатларга рухсат берилмайди. Йил бошида тасдиқланадиган сметадан чиқиб кета олмаймиз. Мазкур ҳолатлар бўйича молия бошқармасини бир неча бора огоҳлантирганмиз. Улар шифокорлар ва фельдшерларимизга ҳамда ҳамшираларга махсус тез тиббий ёрдам формаси учун маблағ ажратишни кўзда тутишган эди. Аммо фойдаланишда бўлган биномиз ва янги "Call center" учун маблағ ажратилди холос. Мана учинчи чорак якунланди ҳамки, биз сўраган маблағ ажратилмади. Ҳатто, ўтган йилги ходимларимизнинг устидаги "103" хизмати ёзилган фосфорли қишки кийим(бушлаг) ҳам ўз ҳисобларидан тиктирилган эди.\nЧИҚИНДИЛАР УЮМИГА САБАБ НИМА?\nЭнг ачинарлиси эса бино ичкарисидаги иккинчи қаватга кўтарилиш зинасида уюлиб ётган турли хил дори-дармон ва шприцлардан иборат чиқиндилар уюмининг манзараси бўлди. Ахир тозалик, озодалик, турли касалликларнинг олдини олишда бир аввало оқ халат кийган шифокорлардан ўрнак оламиз-ку. Бош ҳамширанинг изоҳига кўра: -Бугун чиқиндини олиб кетадиган машина келмаган. Орастабонуга буни билдиришни унутган ҳамшира суратга олаётганимизни кўриб, у ерни тезда тозалаб олишни буюрди.\nНима ҳам дердик, Қашқадарё тиббиётидаги бу каби "масъулиятсизликлар" қачонгача давом этаркин? Тўғри, баъзан чақирувлар кўп бўлади. Бир суткада аслида шифохонада ёки врач назоратида поликлиникада ётиб даволаниши лозим бўлган беморлар ҳам тез ёрдамни чақириб соатлаб уларни ушлаб қолиш ҳолатлари ҳақида ҳам эшитганмиз. Аммо биз қаламга олган мавзуда чақирув бўлган, диспетчер уни қабул қилган ва ҳаттоки дафтарга қайд ҳам этган. Аммо, қандайдир сабабларга кўра, тез ёрдам бригадагасига кеч хабар берилган.\nДарвоқе, "носоз соат" туфайли демоқчи эдик. Кейинги пайтларда кўп тилга ҳамда қаламга олинадиган воҳа тиббиётида ўзгаришлар шамоли қачон эсади, ҳайронмиз? Уйғонинг! Ахир сиз эл хизматидасиз. Бундан ташқари, буни "Тез тиббий ёрдам" хизмати дейишади.\nМасъуллардан жавоб кутиб қоламиз.\n"САЙЛОВЛАР ВАҚТИДА МАДАНИЯТНИ УНУТИБ ТУРАЙЛИК"\nЧИРОҚЧИЛИК АЁЛНИНГ МАҚСАДИ "СНОС" УЧУН ТОВОН ПУЛИ УНДИРИШМИ ЁКИ "ҲАҚИҚАТ"НИ ҚАРОР ТОПТИРИШ?\n"ҚОВУРДОҚ" ёки бугуннинг Ўзбек ойимлари\nГулнора Каримовани ким «ўлдирди»? (2-мақола)( 1363)\nҚашқадарёлик аёлнинг оҳу- фарёди: уларга исталган одамга “қўл кўтариш учун ваколат” берилган экан.( 1086)\nҚашқадарё Вилоят ДСЭНМ нинг 2 та муҳри борми? Уларнинг қай бири ҳақиқий?( 1081)\nТОЛИМАРЖОНДА МУТАСАДДИЛАР БИЛАН БЎЛГАН УЧРАШУВ ХАЛҚ ҚЎЗҒОЛОНИГА АЙЛАНИШИГА БИР БАҲЯ ҚОЛДИ( 993)


06:57 / 05.09.2014 | Aziza78 | 1954\nАссалому алайкум, ҳурматли Шайх Ҳазратлари! Менинг жияним анча йилдан бери намозхон. Яқинда Олийгоҳни тамомлади. Ҳозирда бирор жойга ишга кира олмаяпти. Ота-оналари не ҳасратда контракт асосида уни ўқитишди. Диплом бўйича ишлагин дейишяпти. Ҳозир мутаҳассислиги бўйича ёки давлат ишига (деплом бўйича) кирай деса, намоз ўқишга бирортаси рухсат бермаяпти. У “фақат туриб (имо ишора билан эмас) 5 маҳал ўқиш мумкин бўлган жойда ишлайман” деяпти. Нима қилиш керак?\nИш жойида намоз шарт эмас. Худи иш жойида таом ейиш шарт бўлмагани каби. Агар ишда таом емайсан деса, дам олиш пайтида ва бошқа ҳар хил услуб билан таом ейишни йўлга қўяди ўша одам. Намозни ҳам дам олиш пайтида масжидга бориб, ёки бошқа иложини қилиб ўқиб олса бўлади. Ҳозир кўпчилик шундай қилишмоқда. Бу одам ишламасликка баҳона ахтармоқда, холос.\nҚай бири афзал (аввалида ўтириб ўқиганми ё охирида тик туриб)?\nНамозни ётоқхонада ўқиб бўлмайдими?\nҚазонинг суннат қисми\nКийин шароитларда намозларни жамлаш\nЗеҳнни қувватини ошириш учун ўқиладиган намоз